POHJOISMAAT 
SUPERVALTOJEN 
VALISSA 


TAISTELKAA NYKYAJAN 
REVISIONISMIA VASTAAN 


Lukijalle 


Suomen vasemmiston keskuudessa on valitettavan laajalle levinnyt 
sellainen virheellinen käsitys, että "Kiinan ja Neuvostoliiton väliri- 
kossa” olisi kysymys ”toisaalta Neuvostoliiton ja kansainvälisen 
kommunistisen liikkeen ja toisaalta Kiinan erimielisyyksistä”. Täl- 
lainen erheellinen kuva ei vastaa missään mielessä vähääkään tosi- 
asioita. Niin paljon kuin Neuvostoliitto ja sitä kannattavat puolueet 
pyrkivätkin tukeutumaan kommunistiseen fraseologiaan, ei niiden 
ideologian ja politiikan olemuksella ole silti enää mitään yhteistä 
marxismi-leninismin vallankumouksellisten periaatteiden kanssa. 
Kansainvälinen kommunistinen liike alkoi jakautua opportunisti- 
seen ja vallankumoukselliseen siipeen sen jälkeen kun Hrustshev 
nousi valtaan Neuvostoliitossa ja alkoi revisioida marxismi-leninis- 
miä. Tällä jaolla on selvästi maailmanlaajuinen luonne, ja sen his- 
toriallinen merkitys on yhtä suuri kuin vuosisadan alussa tapahtu- 
nut vanhan työväenliikkeen jakaantuminen sosialidemokraattiseen 
ja kommunistiseen suuntaan. 

Kiinan ja Albanian puolueet ovat olleet revisionismin vastaisen 
taistelun kärjessä alusta saakka. Korean ja Vietnamin puolueet eivät 
nekään esimerkiksi osallistuneet vuoden -69 ns. maailmankongres- 
siin Moskovassa. Aasiassa, jossa vallankumouksellisten taistelujen 
painopiste on ollut Il maailmansodan jälkeisenä kautena, on kom- 
munistisiksi itseään nimittävien puolueiden enemmistö ollut ja on 
päättäväisesti marxismi-leninismin vallankumouksellisten periaat- 
teiden kannalla. 

Ei ole mikään kumma, että kaikissa Euroopan vanhoissa kommu- 
nistisissa puolueissa pääsi revisionismi valtaan. Kapitalismin rau- 
hanomaisen, kriisittömän kehityksen kausi, joka on vallinnut impe- 
rialismin emämaissa koko II maailmansodan jälkeisen ajan näihin 
päiviin asti, loi sille suotuisat edellytykset. 

Kuitenkin myös kaikissa Euroopan maissa on syntynyt marxilais- 
leniniläisiä puolueita ja järjestöjä. Niiden määrällinen kannatus ei 
tosin ole vielä missään kovin suurta; ne ovat kaikki silti nopeasti 
kehittymässä. 


Pohjoismaissa on vallankumouksellinen työväenliike ollut aikai- 
semmin selvästi vankinta Suomessa. Näin ei kuitenkaan enää ole. 
Kommunistinen liike pohjoismaissa on tällä hetkellä pisimmälle 
kehittynyt Norjassa ja Ruotsissa, vaikka se muuallakin on nousussa. 
Historian kulku on aina mutkittelevaa eikä koskaan suoraviivaista. 


synnyn, kasvun ja joukkoihin juurtumisen pahin este. Sen jälkeen 
kun vanhat kommunistiset puolueet olivat rappeutuneet revisionis- 
tisiksi muodostui Suomeen muihin pohjoismaihin verrattuna huo- 
mattavasti suurempi marxilais-leniniläisen liikkeen syntymistä vai- 
keuttava este. 

Ruotsin ja Norjan marxilais-leniniläiset liikkeet järjestäytyivät 
puolueiksi v. -73. Ne saivat saman vuoden vaaleissa molemmat 0.4 
% äänistä: Tämä tuntuu ehkä täältä päin katsottuna melko vähäi- 
seltä, koska Suomessa vasemmistolainen työväenliike on perintei- 
sesti nauttinut verraten laajaa joukkokannatusta. Muissa pohjois- 
maissa on kuitenkin kommunististen ja sillä nimellä esiintyvien 
puolueiden joukkokannatus ollut aina suhteellisen vähäistä. Esim. 
Norjan ”kommunistinen”, so. revisionistinen, puolue ei saanut vuo- 
den -73 vaaleissa yhtään enempää kannatusta kuin marxilais-lenini- 
läisetkään. Sitä paitsi norjalaiset revisionistit tekivät viime vuonna 
päätöksen lakkauttaa oman puolueensa itsenäisenä järjestönä ja su- 
lautua yhteen muiden vasemmistososialististen voimien kanssa uu- 
deksi puolueeksi. 

Joka tapauksessa norjalaisilla ja ruotsalaisilla kommunisteilla oli 
kaikki edellytykset järjestäytyä puolueeksi v. -73. He olivat suorit- 
taneet perustavan luokkaerittelyn oman maansa olosuhteista, ja 
laatineet siltä pohjalta vallankumouksellisen strategian pääpiirteet. 
He kykenivät vastaamaan aatteellisesti ja poliittisesti kaikissa |uok- 
kataistelun ajankohtaisissa kysymyksissä porvariston ja työväen- 
liikkeen opportunististen suuntien hyökkäyksiin. Anti-imperialisti- 
sessa liikkeessä ja samoin yleensä opiskelija- ja nuorisoliikkeessä 
marxisti-leninistit olivat saavuttaneet johtavan aseman. Ja mikä 
tärkeintä, toiminnan painopiste oli selvästi siirtynyt työpaikoille ja 
ay-liikkeeseen. 

Marxilais-leniniläisen liikkeen syntymisessä, puolueen raken- 
nustyössä ja juurtumisessa joukkoihin on pohjoismaissa ollut ja tu- 
lee varmasti olemaan suuria eroja. Suomen Marxilais-Leniniläiset 
Ryhmät (MLR) on vielä varsin nuori ja kokematon järjestö, joka kehi- 
tyksensä tässä vaiheessakeskittyy lähinnä opintotyöhön sekä oppor- 
tunismin aatteellis-poliittiseen arvosteluun. Työ aidon kommunisti- 
sen puolueen perustamiseksi maahamme muodostuu varmasti ver- 
raten vaikeaksi, monimutkaiseksi ja pitkäaikaiseksi tehtäväksi. 
Näillä näkymillä se vie varmasti useita vuosia, ehkä vuosikymme- 
nen tai kauemminkin. Tosin paljon riippuu tässä suhteessa paitsi 
subjektiivisista ponnisteluistamme, niin myös muutoksista objektii- 
visissa edellytyksissä. Kansainvälisessä ja kotimaisessa luokka- 
taistelutilanteessa saattaa tapahtua jo aivan lähiaikoina, itse asias- 
sa koska tahansa hyvin jyrkkiä, yllättäviä ja suuria muutoksia. Sel- 


laiset vaikuttaisivat tietysti välittömästi marxilais-leniniläisen liik- 
keen toimintaedellytyksiin ja -näkymiin maassamme. 


Tammikuussa 1975 järjestetty pohjoismaiden marxilais-lenini- 
läisten puolueiden ja järjestöjen ensimmäinen yhteinen neuvottelu- 
kokous on eräs osoitus marxilais-leniniläisen liikkeen voimistumi- 
sesta myös kehittyneissä kapitalistisissa maissa. Julkaisemme 
tässä vihkosessa kokouksen tiedonannon ja julkilausumat, jotka 
osallistuneet järjestöt hyväksyivät. 

Erinomaisesti onnistunut neuvottelukokous osoitti sen, miten 
lämpimät ja läheiset pohjoismaiden marxilais-leninilaisten järjes- 
töjen suhteet ovat ja miten suuressa määrin niiden poliittiset arviot 
ja kannanotot yhtenevät. 

Kokous olisi tietenkin ollut helppo järjestää revisionistisesta liik- 
keestä tuttuun tapaan: ”arvovaltaisin” järjestö pitää langat käsis- 
sään ja laatii asiakirjat, jotka kokous sitten hyväksyy vähin keskus- 
teluin ja muutoksin. Mutta marxilais-leniniläiset tekevät eron revisio- 
nismiin ei vain ideologisesti ja poliittisesti, vaan myös järjestökäy- 
tännössään. Tämän osoitti myös pohjoismainen neuvottelukokous. 
Sitä valmisteltiin huolella verraten kauan ja jo ensimmäisten julki- 
lausumaluonnosten pohjana oli runsas kirjallinen aineisto, jonka 
laatimiseen kaikki järjestöt olivat osallistuneet. Luonnoksia kehi- 
tettiin eri järjestöjen parannusehdotusten mukaan ja keskeisistä 
kysymyksistä käytiin useita alustavia keskusteluja. Myös itse neu- 
vottelukokouksessa noudatettiin tiukasti demokraattisia periaattei- 
ta, kaikki järjestöt osallistuivat erittäin aktiivisesti materiaalin lo- 
pulliseen muokkaamiseen. Kaikki kuusi järjestöä saattoivat näin 
lyödä oman leimansa julkilausumiin. Kuvaavaa suurelle yksimieli- 
syydelle onkin, että monimutkainen valmisteluprosesssi ei millään 
lailla vaikeuttanut päätöksentekoa, vaan päinvastoin rikastutti kes- 
kustelua ja toi runsaasti lisäpiirteitä päätöslauselmiin. 

Korostettaessa pohjoismaiden marxilais-leniniläisten järjestöjen 
läheistä yhtenäisyyttä on tietenkin muistettava, että tilanne eri 
maissa on hyvin erilainen ja että myös marxilais-leniniläinen liike 
on eri maissa eri kehitysvaiheissa. 

Eri maiden eri tilanteista ja liikkeiden eri kehitysasteesta johtuen 
järjestöillä on erilaisia tehtäviä välittömästi edessään ja niiden stra- 
tegiassa ja taktiikassa on tietenkin siksi eroja. On itsestään selvä 
asia, että jokaisen järjestön on kehitettävä linjansa täysin itsenäi- 
sesti ja kannettava siitä vastuu. Pohjoismainen neuvottelukokous ei 
ole askel kohti jonkinlaista ”pienois-internationaalea” eikä pohjois- 
maiden marxisti-leninistien tarkoituksena ole kehittää mitään epä- 


marxilaista ”isoveli—-pikkuveli”-suhdetta. Neuvottelukokouksen 

julkilausumat eivät muodosta mitään yhteistä toimintaohjelmaa ei- 
kä niillä pyritä tyrkyttämään sitä'tai tätä politiikkaa osallistuneille 
järjestöille. Sisäpoliittisia kysymyksiä niissä kosketellaan melko 
vähän. Niiden tarkoituksena on tuoda julki arviot pohjoismaiden 
kansainvälisestä asemasta sekä nykyajan revisionismista, jotka 
kaikissa peruskysymyksissä ovat yhteisiä pohjoismaiden marxilais- 
leniniläisille järjestöille sekä korostaa sitä lämmintä, toverillista ja 
internationalistista suhdetta, joka vallitsee marxilais-leniniläisten 
puolueiden ja puoluetta rakentavien järjestöjen kesken. 


Marxilais-Leniniläisten Ryhmien työvaliokunta 


Tiedonanto pohjoismaiden 
marxilais-leniniläisten 
ensimmäisestä yhteisestä 
neuvottelukokouksesta 


Tammikuussa pitivät pohjoismaiden marxilais-leniniläiset puolueet 
ja puoluetta rakentavat järjestöt ensimmäisen yhteisen kokouksen- 
sa. Kokoukseen osallistuivat seuraavat puolueet ja puoluetta ra- 
kentavat järjestöt kuudesta pohjoismaasta: 

Kommunistinen Liitto Marxilais-Leniniläiset — Tanska 

Suomen Marxilais-Leniniläiset Ryhmät 

Oyggjaframi (m-l) — Färsaaret s 

Kommunistinen Yhtenäisyysliitto (m-l) — Islanti 

Työläisten Kommunistinen Puolue (m-I) — Norja 

Ruotsin Kommunistinen Puolue 

Yhteenvetona kokous totesi, että marxilais-leniniläinen liike on 
nousussa Pohjolassa. Se on vahvistunut viime vuoden aikana kai- 
kissa kokoukseen osallistuneissa kuudessa maassa ja työssä on 
saavutettu lukuisia hyviä tuloksia. Kokous osoitti, että siihen osal- 
listuneiden kesken vallitsee lämmin, toverillinen ja luottavainen 
suhde. Erityisen ilahduttavaa oli voida toivottaa tervetulleeksi 
Kommunistinen Yhtenäisyysliitto (m-I). Tämän uuden Islannissa 
toimivan marxilais-leniniläisen järjestön perustava kokous on pidet- 
ty vuoden 1975 alussa. A wale 

Kokous hyväksyi julkilausuman kansainvälisestä tilanteesta 
Pohjolassa, sekä julkilausuman revisionismin vastaisesta taistelus- 
ta. Kaikki kuusi osanottajamaata asettuvat julkilausumien taakse. 


POHJOLA SUPERVALTOJEN VÄLIALUEENA 


Julkilausumassa pohjoismaiden marxilais-leniniläiset toteavat, että 
pohjoismaihin kohdistuu kasvava uhka molempien supervaltojen, 
USA:n ja Neuvostoliiton taholta. 

Lännessä on USA:n imperialismin kädenjatke NATO, idässä on 


Varsovan liitto. Pohjoismaat ovat kahden supervallan välisellä tais- 
telualueella. Supervaltojen välinen kilpailu ja taistelu vaikutusval- 
lasta Euroopassa voivat ennemmin tai myöhemmin sytyttää uuden 
maailmansodan. 

Supervallat harjoittavat pohjoismaiden vesillä sotilaallista toi- 
mintaa ja voimistavat laivastojaan. Ne harjoittavat ryöstökalastusta 
näissä vesissä sekä yrittävät painostustoimenpitein rajoittaa usei- 
den maiden kansallista riippumattomuutta. 

Marxilais-leniniläiset yrittävät mobilisoida pohjoismaiden kanso- 
ja puolustamaan oman maansa itsemääräämisoikeutta sekä itse- 
määräämisoikeuden myöntämistä Grönlannille ja Färsaarille. 


VOIMISTAKAA TAISTELUA NYKYAJAN REVISIONISMIA VASTAAN 


Julkilausumassa käsitellään Euroopan revisionististen puolueiden 
kokousta, jonka neuvostojohtajat ovat kutsuneet koolle Itä-Berlii- 
niin tämän vuoden toukokuuksi. Tarkoituksena on mm. voimistaa 
"jännityksen lievenemisen propagoimista”, jonka päämääränä on 
kätkeä Neuvostoliiton asevarustelu. 

Vaikkakin pohjoismaiden revisionististen puolueiden taktiikka 
vaihtelee, yksi seikka on niille yhteinen. Tätä nykyä ne eivät enää 
esiinny vain oman maan työväenluokan sisällä olevina porvariston 
asiamiehinä, vaan niistä on tullut myös imperialistisen suurvallan 
pyrkimysten puolestapuhujia. 

Revisionistisilla puolueilla ei ole kommunismin kanssa mitään 
muuta yhteistä kuin nimi. Sen sijaan todellista kommunistista lii- 
kettä edustavat nykyään uudet marxilais-leniniläiset puolueet sekä 
puoluetta rakentavat järjestöt, kuten pohjoismaiden neuvotteluko- 
kouksen osanottajat. 

Yhteiseen kokoukseen valmistauduttiin pitkän aikaa sitä edeltä- 
nein neuvotteluin, joihin ottivat osaa kaikki kokoukseen osallistuvat 
puolueet ja järjestöt. Näiden neuvottelujen perusperiaatteena oli, 
että kaikilla on samat oikeudet ja että kukaan ei voi pakottaa toista 
omaksumaan omaa näkökantaansa. Tämän vuoksi ei myös koskaan 
ole ollut puhettakaan siitä, että jokin julkilausuma hyväksyttäisiin 
enemmistöpäätöksellä vähemmistöä vastaan. Sen sijaan keskus- 
telut ovat johtaneet täydelliseen ja vapaaehtoiseen yksimielisyyteen 
kaikissa kohdin. Tämä todistaa, että todellinen kommunistinen liike 
Pohjolassa koostuu nyt puolueista ja järjestöistä, jotka sekä peri- 
aatteessa että käytännössä järjestävät keskinäiset kansainväliset 
suhteensa poliittisen yksimielisyyden ja tasa-arvon pohjalta. Tämä 
on jyrkkänä vastakohtana revisionististen puolueiden ”vale”kommu- 
nisteille. Revisionistiset puolueet eivät ole itsenäisiä, vaan antavat 


sosiali-imperialistien määrätä monen maan politiikasta Moskovas- 
sa sijaitsevasta keskuksesta käsin. 

Pohjolan kommunististen puolueiden ja järjestöjen kansalliset 
työskentelyedellytykset ovat erilaiset ja ne omaavat kukin erilaisia 
kokemuksia. Ne muotoilevat politiikkansa kunkin yksittäisen 
maan erityisolosuhteiden pohjalta. Kokemuksemme kuitenkin on, 
että olemme lujasti yksimielisiä kaikista ratkaisevista periaatekysy- 
myksistä. Meitä yhdistää halumme edustaa proletariaatin sekä työ- 
tätekevän kansan etuja ja me tuemme koko maailman kansojen 
taistelua imperialismia, monopolipääomaa, taantumusta ja oppor- 
tunismia vastaan. Me olemme yhdistyneet yhteisen teoriamme, 
marxismi-leninismi-Mao Tsetungin ajattelun pohjalta ja yhdistäm- 
me tämän teorian kussakin maassa vallitseviin kansallisiin olosuh- 
teisiin. Meitä yhdistävät pohjoismaiden kansojen yhteiset historial- 
liset kokemukset sekä solidaarisuus, jota Pohjolan työtätekevät 
kansat ovat toisilleen osoittaneet kautta historian. Tällä vankalla 
perustalla haluamme myös tulevaisuudessa jatkaa keskinäisten 
suhteittemme ja yhteistyömme lujittamista. 


ELÄKÖÖN KOMMUNISTINEN MAAILMANLIIKE! 

ELÄKÖÖN PROLETAARINEN INTERNATIONALISMI! 

ELÄKÖÖN POHJOISMAIDEN KOMMUNISTIEN JA KANSOJEN 
VÄLINEN YSTÄVYYS! 


Pohjola supervaltojen 
välialueena 


Julkilausuma kansainvälisestä tilanteesta 


Pohjoismaiden marxilais-leniniläiset puolueet ja järjestöt ovat en- 
simmäisessä yhteisessä neuvottelukokouksessaan keskustelleet 
kansainvälisestä tilanteesta ja pohjoismaiden asemasta. 

Pohjoismaat sekä niiden suhteet muuhun maailmaan eroavat 
monin tavoin toisistaan, mutta niillä on myös monia yhtäläisyyksiä. 
Kaikki pohjoismaat ovat pieniä kansakuntia maailmassa, jossa 
suuret imperialistiset vallat tavoittelevat maailmanherruutta, ja ne 
sijaitsevat kahden supervallan, USA:n ja Neuvostoliiton välisellä 
tulilinjalla. 

Lännessä pohjoismaita vastassa on NATO, joka on USA:n impe- 
rialismin työkalu. Idässä on Neuvostoliitto rakentanut Varsovan lii- 
ton — sekin luonteeltaan selvästi aggressiivinen. 

Kuolan niemimaalle — maittemme välittömään läheisyyteen — 
Neuvostoliitto on rakentanut maailman suurimman laivastotuki- 
kohdan. 

Tämä merkitsee, että pohjoismaat ovat juuri kahden supervallan 
välisellä tulilinjalla. 

Kolmannen maailman taistelun voimakas nousu on tämänhetki- 
sen maailmantilanteen luonteenomainen piirre. Pohjoismaiden 
monopolipääoma osallistuu kolmannen maailman kansojen riis- 
toon. Samaan aikaan kohdistuu itse pohjoismaihin uhka superval- 
tojen, ts. kolmannen maailman kansojen päävihollisen taholta. Tä- 
mä asettaa pohjoismaiden kansoille tehtävän taistella rinta rinnan 
kolmannen maailman kansojen kanssa supervaltoja vastaan, tais- 
tella oman maan hallitsevan luokan harjoittamaa kolmannen maail- 
man riistoa vastaan, sekä myös voittaa itselleen itsenäisyys tai 
puolustaa omaa itsenäisyyttään. 

Tilanne maailmassa ja myös Euroopassa kehittyy erittäin no- 
peasti. Historia on tuominnut imperialismin ja kapitalismin perika- 
toon ja kansat koko maailmassa ovat päättäneet ottaa tulevaisuu- 
tensa omiin käsiinsä. Mutta supervallat jatkavat valmistautumista 

sotaan kansoja ja toisiaan vastaan. Euroopassa molemmat super- 
vallat harjoittavat kiihtyvää asevarustelua. Tosiasiat osoittavat 
myös, ettei Pohjolakaan ole suinkaan mikään rauhallinen Euroopan 
kolkka. 

Mutta kuvaan tulee mukaan useampiakin tekijöitä. EEC luo sil- 
mäyksiä myös pohjoismaihin ja laajentaa täällä markkinoitaan. 
Useimpien Länsi-Euroopan maiden talous on kaaostilassa. Työ- 
väenluokan lakkotaistelu voimistuu. 

Kaikki tämä on myötävaikuttanut siihen, että pohjoismaiden 
marxilais-leniniläiset ovat kokoontuneet keskustelemaan tilantees- 
ta. Katsomme, että harteillamme lepää raskas vastuu. Sillä vaikka 
järjestömme ovat vielä nuoria ja suhteellisen pieniä, on kehityksen 
suunta kuitenkin se, että pohjoismaiden marxilais-leniniläinen liike 
etenee voimakkaasti. Vastuumme on mm. siinä, että me — poh- 
joismaiden marxilais-leniniläiset — olemme ainoita puolueita ja 
puoluetta rakentavia järjestöjä, jotka johdonmukaisesti taistelevat 
molempia supervaltoja vastaan sekä jotka ovat päättäneet voittaa 
maalleen kansallisen itsenäisyyden (k) tai säilyttää sen. 

Myös eri pohjoismaiden tilanteiden väliset erot ovat silmiinpistä- 
viä. Fär-saaret ja Grönlanti ovat siirtomaan asemassa. Tanska, Nor- 
ja ja Islanti ovat mukana NATO:ssa, ja Neuvostoliitto pitää Suomea 
etupiiriinsä kuuluvana. 

Kun sitäpaitsi tilanne muuttuu nopeasti, on ratkaiseva merkitys 
sillä seikalla, että jokainen todellinen marxilais-leniniläinen järjestö 
itse laatii oman strategiansa ja taktiikkansa pohjaten sen oman 
maansa tilanteeseen. Jokainen marxilais-leniniläinen järjestö muo- 
toilee täysin itsenäisesti oman politiikkansa. 

Mutta tämä ei kuitenkaan estä meitä lausumasta yhteistä arviota 
tilanteesta, koska kaikissa pääkysymyksissä näkökantamme tilan- 
teesta meidän osassamme maailmaa ovat samat. 

Olemme myös sitä mieltä, että tilanne vaatii pohjoismaiden 
marxilais-leniniläisten sekä maittemme työväenluokan ja kansojen 
välisen yhteistyön lujittamista. 

Esitämme tämän julkilausuman tarkoituksenamme tuoda julki 
yhteinen analyysimme ja osoittaa se perustavanlaatuinen yhtenäi- 
syys, joka järjestöjemme välillä vallitsee tilanteesta meidän osas- 
samme maailmaa, sekä korostaaksemme, että tilanne vaatii lujem- 
paa taistelua. 


(%) Fär-saaret ja Grönlanti eivät ole vielä saavuttaneet kansallista 
itsenäisyyttä, vaan ovat Tanskan siirtomaita. (toim. huom.) 

USA JA NEUVOSTOLIITTO — KAKSI SUPERVALTAA 


Toisesta maailmansodasta lähtien USA on ollut maailmantaantu- 
muksen tukipylväs. USA:n imperialistit rakensivat uuskolonialisti- 
sen riistojärjestelmän Aasiaan, Afrikkaan ja latinalaiseen Amerik- 
kaan, tukivat kaikkein taantumuksellisimpia voimia ja perustivat 
tukikohtia ympäri maailmaa. Myös Länsi-Eurooppa ja pohjoismaat 
(poikkeuksena Suomi) joutuivat USA:n imperialismin vaikutusval- 
lan alle taloudellisesti ja poliittisesti, sekä Norja, Tanska, Islanti 
Färsaaret ja Grönlanti myös sotilaallisesti. i 


Mutta sorto synnyttää vastarintaa ja USA:n imperialismi kärsi 
tappion ensin Kiinassa ja Koreassa ja nyt viimeksi Indokiinassa. 
Poliittisesti ei USA:han luoteta enää missään päin maailmaa. Soti- 
laallisesti USA:n imperialismi on kärsinyt lukuisia tappioita. Ta- 
loudellisissa ja raha-asioissa USA:n imperialismi kohtaa ylitsepää- 
semättömiä vaikeuksia. Historiallisesti katsottuna USA:n imperia- 
lismi on taantumassa. Tämä toteamus ei kuitenkaan sulje pois sitä, 
etteikö USA:n imperialismi pystyisi tilapäisesti palauttamaan ase- 
miaan jossain määrin, eikä se liioin ole ristiriidassa sen tosiseikan 
kanssa, että USA:n imperialismi on vielä huomattavan iskukykyi- 
nen. Chilen esimerkki osoittaa, että se on edelleen täysin hallitseva 
supervalta latinalaisessa Amerikassa. Tämä pätee myös muilla 
alueilla maailmassa. Jotta USA:n imperialismi voidaan voittaa täy- 
sin, sitä vastaan on taisteltava loppuun asti. 

USA:n imperialismin heikennyttyä kansojen voitokkaan taistelun 
tuloksena ovat maailman edistykselliset voimat kuitenkin kärsineet 
tappion eräällä toisella rintamalla. 

Neuvostoliitto oli ensimmäinen sosialistinen maa. Työväenluok- 
ka ja sen kommunistinen puolue saavuttivat suuria voittoja Neuvos- 
toliiton rakentamisessa edistyneeksi teollisuusvaltioksi ja Neuvos- 
toliiton panos taistelussa Hitlerin fasismia vastaan oli merkityksel- 
tään maailmanhistoriallinen. Toisen maailmansodan jälkeen Neu- 
vostoliitto oli tärkein tuki taistelussa USA:n imperialismia vastaan. 

Mutta Neuvostoliiton työväenluokan ei onnistunut pitää hallus- 
saan valtaa valtion ja puolueen sisällä ja viedä vallankumousta 
eteenpäin yhteiskunnan ylärakenteen alalla. NKP(b) ei voinut 
pohjata aikaisempiin proletariaatin diktatuurista saatuihin koke- 
muksiin. Kommunistit eivät ymmärtäneet riittävän hyvin, mitä mer- 
kitsee luokkataistelun jatkuminen sosialismissa. Porvarillisen vas- 
tavallankumouksen vaara aliarvioitiin eikä oikeaa linjaa tätä mah- 
dollisuutta vastaan taistelemiseksi kehitetty ajoissa. Vallalla oli 
huomattavia byrokraattisia tendenssejä. Ne antoivat valtiossa, ta- 

louden piirissä ja puolueessa oleville porvarillisille kerroksille mah- 
dollisuuden kehittyä uudeksi porvarilliseksi luokaksi, jolla on revi- 
sionistinen ideologia. Hrustshevin johdolla tämä luokka otti vallan 
itselleen. Se korvasi proletariaatin demokraattisen diktatuurin taan- 
tumuksellisella porvariston diktatuurilla, vei läpi porvarillisen poli- 
tiikan yhteiskuntaelämän kaikilla aloilla ja muutti tuotantovälineet 
valtiokapitalistisiksi yrityksiksi. Siten muuttui kerran sosialistinen 
Neuvostoliitto valtioksi, joka tosin sanoissaan ja fraaseissaan on 
olevinaan sosialistinen, mutta joka itse asiassa on valtiomonopo- 
listinen, imperialistinen valtio, jonka politiikka kansainvälisissä 
asioissa on yhä hyökkäävämpää. Sosialismia sanoissa, imperialis- 
mia teoissa: tätä me kutsumme — kuten Leninkin — sosiali-impe- 
rialismiksi. 

Neuvostoliiton hallitseva porvaristo kontrolloi nyt tuotantoväli- 
neitä ja käyttää niitä lisätäkseen omia rikkauksiaan. Se riistää ja 
sortaa Neuvostoliiton työväenluokkaa ja on SEV:n varjolla perusta- 
nut kolonialistisen riistojärjestelmän suhteessa useisiin entisiin 
Itä-Euroopan kansandemokratioihin sekä Mongoliaan. 

Mutta lujitettuaan asemansa Neuvostoliitossa ja Itä-Euroopassa 
tämä uusi hallitseva luokka alkoi myös kehittää imperialistisia 
päämääriä muihin maailman osiin nähden. Myös Neuvostoliiton 
imperialistit — sosiali-imperialistit — osallistuvat nyt kolmannen 
maailman riistoon. He ostavat halvalla ja myyvät kalliilla hinnalla, 
yrittävät säilyttää nykyisen nk. ”työnjaon” rikkaiden ja köyhien mai- 
den välillä käyttämällä teoriaa ”uuden tyypin kansainvälisestä työn- 
jaosta” kehitysmaiden ja nk. "sosialististen maiden” välillä. He 
perustavat nk. ”yhteisiä” yrityksiä kolmanteen maailmaan sekä 
käyttävät hyväkseen raaka-ainevaroja ja halpaa työvoimaa. Sekä 
USA että Neuvostoliitto yrittävät estää kolmannen maailman taiste- 
lun riistoa, sortoa ja hegemoniapyrkimyksiä vastaan. 

Koska USA ja Neuvostoliitto ovat imperialistisia supervaltoja, 
niillä on tiettyjä rajoitettuja yhteisiä intressejä. Molemmat super- 
vallat esittävät teoriaa, jonka mukaan muiden kansakuntien ”suve- 
reniteetti on rajoitettu” suhteessa näihin itse itsensä ”maailman- 
santarmeiksi” nimittäneisiin maihin. Mutta juuri siitä syystä, että 
ne ovat imperialistisia valtoja, on perustavinta niiden välinen taiste- 
lu. Yhteistyö on vain tilapäistä ja ehdollista, ja se on osa sitä peliä, 
jota kumpikin supervalta pelaa parantaakseen asemiaan toisen kus- 
tannuksella. Supervaltojen välinen taistelu markkinoista, raaka-ai- 
neista ja vaikutusvallasta kiihtyy hyvin nopeasti ja voi ennemmin tai 
myöhemmin johtaa imperialistiseen uudelleenjakosotaan superval- 
tojen välillä tai toisia maita vastaan. Millään muilla valtioilla ei ole 
lähestulkoonkaan niin suuria määriä tuhoaseita kuin molemmilla 

supervalloilla, ja niillä on tukikohtia ja laivastoyksikköjä ympäri 
maailmaa. On täysin mahdollista, että supervallat sytyttävät kol- 
mannen maailmansodan. Tämä voidaan estää, mutta vain kaikkien 
kansojen yhteisellä taistelulla molempia supervaltoja vastaan. 


SUPERVALLAT OVAT SUURIN UHKA 
KAIKKIA MAAILMAN KANSOJA KOHTAAN 


Kaksi imperialistista supervaltaa on tällä hetkellä maailman kanso- 
jen suurin ja vaarallisin yhteinen vihollinen. Viime vuosien tapahtu- 
mat ovat alati uusin esimerkein vahvistaneet tämän. Kehitys osoit- 
taa myös, että supervallat eivät ole tulossa vähemmän vaarallisiksi, 
vaan että uhka niiden taholta kasvaa. 

Supervallat ovat miehittäneet sotilaallisesti tiettyjä maita, kuten 
Tsekkoslovakian ja Etelä-Korean. Ne kontrolloivat muita maita, 
esim. Chileä, supervallan aloitteesta pystytetyn fasistisen dikta- 
tuurin avulla. Siellä missä käydään siirtomaasotia, on yleensä myös 
supervalta, joka avustaa ja ohjaa paikallista taantumusta siinä ta- 
pauksessa, ettei itse käy sotaa. Samanaikaisesti yrittää tämä sama 
tai toinen supervalta tietyissä tilanteissa voittaa vaikutusvaltaa va- 
pautusliikkeen piirissä ja tarjota ”apua” edistääkseen omia impe- 
rialistisia päämääriään. Kaikkialla, missä supervallat saavat mah- 
dollisuuden, saavat kansanjoukot kokea, miten nämä kaksi taiste- 
levat etujensa puolesta ottamatta huomioon sitä, että ne johtavat 
kansat mitä kauheimpiin onnettomuuksiin. Supervallat ovat koko 
maailman työtätekevien joukkojen pahimpia vihollisia. 

Supervaltojen toiveena on painostaa valtansa alle kaikki ne maat, 
joita ne eivät täysin kontrolloi. Siksi ne uhkaavat myös pienten ja 
keskisuurten maiden kansallista suvereniteettiä. Sen, mitä ne tar- 
koittavat kansallisella suvereniteetilla, paljastaa käytäntö — esim. 
Neuvostoliiton Intialle antama tuki Pakistanin paloittelemisessa ja 
Sikkimin valtauksessa, sekä molempien aggressiivinen politiikka ja 
asioihin sekaantuminen Kyproksen kysymyksessä kesällä 1974. 
Supervallat eivät tunne mitään kunnioitusta valtioiden kansallista 
suvereniteettia kohtaan ja ne ovat milloin tahansa valmiita polke- 
maan sen jalkoihinsa, aina muiden valtioiden valloittamiseen asti 
sodan avulla. Supervallat ovatainavaarallisin uhka kaikkien pienten ja 
keskisuurten maiden kansalliselle suvereniteetille. 

Nämä eivät ole etäisiä kysymyksiä, jotka koskevat pelkästään 
muita maanosia kuin Eurooppaa. Euroopassa paljastivat Neuvosto- 


13 


liiton juonittelut Jugoslaviassa sekä uhka ja painostus Romaniaa 
kohtaan, mitä supervalta voi tehdä maalle, joka yrittää säilyttää it- 
senäisen asemansa. Sen mitä USA ja Neuvostoliitto ovat tehneet 
Tsekkoslovakialle ja Vietnamille, saattavat ne tehdä myös meidän 
maillemme. Mikäli syttyisi maailmansota, ne tulisivat häikäilemättä 
käyttämään meidän maitamme taistelukenttänä. W e) 

Maailmassa ei ole maata, jota supervallat eivät uhkaisi. Kaikkialla 
ne harjoittavat painostusta, kaikkialla ne sekaantuvat asioihin, 
kaikkialla niillä on suunnitelmia mahdollisista sotilaallisista hyök- 
käyksistä. Niiden välisen taistelun kiihtyminen lisää myös mahdol- 
lisuutta, että ne hyökkäävät toisiin maihin, tuottavat näiden maiden 
kansoille uusia onnettomuuksia ja sytyttävät kenties jopa kolman- 
nen maailmansodan. A EA 

Siksi myös työtätekevien ja sorrettujen suurilla joukoilla kaikissa 
maissa ja koko maailmassa on yhteiset edut käytäessä taistelua 
näitä kahta hallitsevaa imperialistivaltaa vastaan, lopullisena pää- 
määränä imperialistisen maailmanjärjestelmän hautaaminen ikui- 
siksi ajoiksi. 


KOLMANNEN MAAILMAN TAISTELU 


Mutta vaikka molemmat supervallat ovat voimakkaita ja aggressiivi- 
sia, eivät ne kuitenkaan ole leimaa-antavia nykyiselle maailman ke- 
hitykselle. Maailman kehitystä luonnehtivat ennen kaikkea Aasian, 
Afrikan ja latinalaisen Amerikan kansojen taistelun voimakas kehi- 
tys ja voitokkuus imperialismia, kolonialismia ja hegenomiapyrki- 
myksiä vastaan. 

Kansojen aseellinen taistelu kansallisen vapautuksen puolesta 
on viime vuosikymmenen aikana saavuttanut loistavia voittoja ja on 
vahvin voima taistelussa imperialismia vastaan. 

Vietnamin kansa on osoittanut, että yhtenäinen kansa, joka ryh- 
tyy taisteluun, pystyy voittamaan hampaisiin saakka aseistetun su- 
pervallan. Kambodshassa ovat kansan aseistetut voimat käyneet 
menestyksekkääseen hyökkäykseen kaikilla rintamilla. Laosissa 
kansa on saavuttanut suuria voittoja ja on perustettu kansallinen 
kokoomushallitus. mem 

Portugalin siirtomaiden vapautusliike on saanut Portugalin siir- 
tomaavallan horjumaan. Palestiinan kansa on pysynyt lujana tais- 
telussaan ja on viime aikoina saavuttanut huomattavia poliittisia 
voittoja. 

Samaan aikaan kun kansojen aseellinen vapaustaistelu on anta- 


nut kovia ja ratkaisevia iskuja imperialismille, ilmenee myös muita 
kehityssuuntauksia. Kolmannen maailman maat ponnistelevat an- 
karasti murtaakseen supervaltojen taloudellisen monopolin ja saa- 
dakseen rikkautensa omaan hallintaansa. 

Monet maat ovat olleet poliittisesti riippumattomia jo runsaan 
vuosikymmenen ajan. Mutta vanhoilla siirtomaavalloilla ja USA:n 
imperialismilla on jatkuvasti ollut suuri taloudellinen vaikutusvalta, 
ja koska sekä vanhat siirtomaavallat että molemmat supervallat ovat 
pakottaneet kehitysmaat maailmankaupassa vallitsevaan taloudel- 
liseen järjestykseen, joka on merkinnyt jatkuvaa riistoa ja ryöstä- 
mistä, ei taloudellinen vapautuminen ole ollut täydellistä. Siten 
myös poliittiselta riippumattomuudelta on nakerrettu pohjaa pois. 
Tässä tilanteessa on osoittautunut, että suurin osa kolmannen 
maailman valtioista on kyennyt liittymään yhteen ja yhdistymään 
tärkeiden vaatimusten ympärille, jotka on suunnattu imperialistisia 
maita ja erityisesti molempia supervaltoja vastaan. Tämä on käynyt 
ilmi mm. YK:n raaka-aine-, talous-, merioikeus-, väestö- jne. kon- 
ferensseissa. Riippumatta siitä, johtaako monia näistä maista hal- 
litus, joka harjoittaa taantumuksellista sisäpolitiikkaa, on niiden 
yhdistyminen taisteluun supervaltoja vastaan heikentänyt ja eristä- 
nyt supervaltoja. 

Imperialististen maiden työväenluokan ja kansojen tärkeänä teh- 
tävänä on tukea kolmannen maailman taistelua. 


JÄNNITYKSEN LIEVENEMISTÄ VAI 
VARUSTELUN KIIHTYMISTÄ EUROOPASSA? 


Molemmat supervallat, erityisesti Neuvostoliitto, propagoivat aja- 
tusta, että ”rauha, turvallisuus ja jännityksen lieveneminen” ovat 
pääsuuntaus kansainvälisissä suhteissa. Ja samanaikaisesti näiden 
väittämien kanssa ne aseistavat itseään hampaisiin asti ja valmiste- 
levat uutta imperialistista uudelleenjakosotaa. Aseidenriisunta ja 
jännityksen lieveneminen ovat tarkoitetut muita kansakuntia varten. 

Supervallat kilpailevat vaikutusvallasta ympäri maailmaa. Mutta 
ei ole epäilystäkään siitä, että niillä kummallakin on juuri Euroo- 
passa suurin saalis voitettavanaan tai hävittävänään. Euroopassa 
ovat suuret teollisuusalueet ja pitkälle kehittynyt teknologia. Eu- 
rooppa tarjoaa tärkeät myyntimarkkinat ja sen strateginen merkitys 
on ratkaiseva. Se supervalta, joka saavuttaa hegemonian koko Eu- 
roopan mantereella, saisi myös ratkaisevan etumatkan toiseen näh- 
den taistelussa maailmanhegemoniasta. Siksi ei myöskään ole sat- 

tuma, että juuri Eurooppaan molemmat supervallat keskittävät ase- 
voimansa. Erityisen huomionarvoista on sosiali-imperialistien voi- 
makas varustautuminen, mutta myös amerikkalaisten varustelut 
Euroopassa lisääntyvät. 

Aggressio Kyprosta vastaan, Kreikan ja Portugalin tapahtumat, 
Neuvostoliiton varustelu Välimerellä, Keski-Euroopassa ja Pohjois- 
kalotin tuntumassa sekä paljastuneet suunnitelmat Jugoslavian 
vallankaappauksesta osoittavat, että Eurooppa ei suinkaan ole jän- 
nityksestä vapaata aluetta. 

Kätkeäkseen omat imperialistiset päämääränsä rauhan ja jänni- 


' tyksen lievenemisen fraasein ovat sosiali-imperialistit ryhtyneet 


aloitteentekijöiksi nk. Euroopan turvallisuus- ja yhteistyökokouk- 
sessa. Heidän tarkoituksenaan on tuudittaa Euroopan kansat val- 
heelliseen turvallisuuden tunteeseen, kätkeä omat aggressiiviset 
suunnitelmansa ja luoda ponnahduslauta, jolta käsin he voivat se- 
kaantua myös Länsi-Euroopan asioihin. 

Samaan aikaan he vahvistavat joukkojaan Itä-Euroopassa, paran- 
tavat asetyyppejään,.rakentavat maailmanhistorian vahvinta laivas- 
totukikohtaa Kuolan niemimaalle sekä vahvistavat asemiaan myös 
Pohjois-Atlantilla, Norjan merellä ja Barentsin merellä. 

Koska myös USA ‘liséa sotavoimiaan tällä alueella ovat pohjois- 
maat joutuneet vakavasti tulilinjalle kahden supervallan väliin. Asia 
ei ole niin, että pohjoismailla olisi toisessa supervallassa ystävä tai 
puolustaja toista vastaan. Sekä USA että Neuvostoliitto ovat agg- 
ressiivisia imperialistivaltoja, jotka uhkaavat myös meidän Pohjolan 
asukkaiden rauhaa ja turvallisuutta. 

Länsi-Euroopan taloudellinen ja poliittinen tilanne kärjistyy 
nopeasti. Toisen maailmansodan jälkeinen pitkään kestänyt suh- 
teellisen vakaisuuden kausi on lopussa ja Länsi-Euroopan mono- 
polikapitalismi on joutunut yleiseen taloudelliseen ja poliittiseen 
kriisiin työttömyyksineen ja laukkaavine inflaatioineen. Useissa 
maissa tuotanto ei ole vain pysähtynyt, vaan jopa vähentynyt, ja 
inflaatiovauhti on pitkälti yli 10 %. Meneillään oleva kriisi vahvistaa 
todeksi sen, että kapitalismin päämääränä ei ole täyttää eikä se 
koskaan pysty täyttämään edes työtätekevän kansan perustarpeita. 
Luottamus kapitalismiin ja sosialidemokratian luokkayhteistyö- 
politiikkaan horjuu. Useissa maissa monopolipääomalla on vai- 
keuksia jopa vakaiden hallitusten muodostamisessa. 

Hallitsevan luokan yritykset työntää kriisin taakkaa työtätekevän 
kansan kannettavaksi saavat aikaan luokkataistelun kehittymisen 
eteenpäin sekä sen lisääntyvän kärjistymisen. Työväenluokan lak- 
kotaisteluliike on kokenut voimakkaan nousun. Monopolien valtio- 
koneistot valmistautuvat sen vuoksi tuleviin kamppailuihin kaven- 

tamalla vähän kerrassaan demokraattisia vapauksia ja oikeuksia ja 
varustamalla omaa valtiokoneistoa. Tässä tilanteessa jatkavat revi- 
sionistiset puolueet Chilen kokemuksista huolimatta puheitaan nk. 
rauhanomaisesta, parlamentaarisesta tiestä sosialismiin. Ne julis- 
tavat olevansa valmiita menemään mukaan monopolipääoman 
hallituksiin ja avustamaan kriisien repimän kapitalismin hallinto- 
tehtävissä, samalla kun ne hajottavat työväenluokan taistelua päi- 
väkohtaisten vaatimusten puolesta ja yrittävät eristää edistykselli- 
set voimat. 

Mutta tätä nykyä on suuntaus monissa revisionistisissa puo- 
lueissa lisäksi se, että ne eivät toimi ainoastaan oman porvariston 
etuvartiona työväenliikkeen sisällä, vaan ryhtyvät myös Neuvosto- 
liiton sosiali-imperialistisen politiikan puolestapuhujiksi. 

Paitsi revisionistisia puolueita on Länsi-Euroopassa myös tietty- 
jä kristillisdemokraattisia, sosialidemokraattisia ja muita puolueita, 
jotka toimivat supervaltojen hegemoniapyrkimysten poliittisena tu- 
kena ja jotka väittävät, että oman maan ongelmat voidaan ratkaista 
yhteistyöllä jomman kumman supervallan kanssa. 

Mutta työtätekevien joukkojen ongelmia ei voida ratkaista por- 
varillisissa parlamenteissa ja hallituksissa tai toimimalla yhteis- 
työssä jomman kumman supervallan kanssa. Marxilais-leniniläiset 
katsovat, että ainoastaan työväenluokan ja sen liittolaisten aktiivi- 
nen mobilisointi puolustamaan valtiollista suvereniteettia superval- 
tojen Eurooppaa koskevia hegemonian tavoitteluyrityksiä vastaan, 
puolustamaan demokraattisia vapauksia ja oikeuksia ja työtäteke- 
vien elinehtoja sekä taistelemaan sosialistisen vallankumouksen 
puolesta on ainoa tie, jonka avulla kansat voivat voittaa itselleen tu- 
levaisuuden ilman työttömyyttä, ilman huolta huomispäivästä ja il- 
man uusia sotia. 


EEC — LÄNSIEUROOPAN MONOPOLIPÄOMAN TYÖVÄLINE 


Toisen maailmansodan jälkeen USA:n voima Euroopassa oli kas- 
vanut. Länsi-Eurooppa oli heikentynyt sodan jälkeen ja siitä tuli 
amerikkalaisen pääoman tärkein investointialue. Mutta nykyään ti- 
lanne on toinen. Länsi-Euroopan maiden talous on kasvanut voi- 
makkaasti ja siksi myös Länsi-Eurooppa on alkanut vapautua ame- 
rikkalaisen talouden määräysvallasta. Samaan aikaan on USA:n 
imperialismi heikentynyt. USA:n maksutasevaikeudet ja dollarikrii- 
si ovat mm. ilmausta siitä, että Länsi-Euroopan kapitalistiset maat 
eivät enää anna passiivisina USA:n sysätä ongelmiaan niskoilleen. 

Euroopan monopolit haluavat EEC:n avulla lisätä yhä enemmän 
voittojaan tehostamalla oman maan työväenluokan riistoa, yhden- 
suuntaistamalla etunsa USA:ta ja Neuvostoliittoa vastaan sekä laa- 
jentamalla kolmannen maailman riistoa. 

Monopolit vahvistavat yhteistyötään tulliliittosopimuksin, talou- 
dellisin ja rahapoliittisin yhteisjärjestelyin. Ne yrittävät luoda uuden 
ylikansallisen valtiomuodostuksen, jonka ne toivovat enenevässä 
määrin alistavan ”vanhat” valtiot ja poistavan kansallisen itsenäi- 
syyden. Tämä on samalla aiheuttanut syviä ristiriitoja EEC:n eri 
valtioiden kesken. 

Pohjoismaiden marxilais-leniniläiset toimivat sen hyväksi, että 
pohjoismaat eivät olisi EEC:n jäseniä. Tämän teemme siksi, että 
EEC on Euroopan monopolien yhteenliittymä, joka uhkaa maittem- 
me itsemääräämisoikeutta, tietyissä tapauksissa myös taloudelli- 
sen olemassaolon ehtoja, sekä siksi, että EEC-jäsenyys merkitsee 
työväenluokan voimistettua riistoa. 

Tietyissä tapauksissa EEC:llä on omia etuja puolustettavanaan, 
mikä objektiivisesti johtaa siihen, että EEC-maat joutuvat ristirii- 
taan molempien supervaltojen kanssa. Näin on asia, kun esim. 
EEC-maat solmivat suoria yhteyksiä öljyä tuottaviin maihin. Tilan- 
teessa, jossa molemmat supervallat kaikin voimin taistelevat voi- 
mistaakseen vaikutusvaltaansa maailmassa ja erityisesti Euroopas- 
sa, merkitsee niiden heikkeneminen edistystä myös pienten ja kes- 
kisuurten maiden työväenluokalle. Samanaikaisesti on meidän kui- 
tenkin oltava hyvin selvillä siitä, että syy siihen, että EEC tietyissä 
tilanteissa voi ryhtyä vastustamaan supervaltoja on se, että 
EEC-maat ovat itse imperialistisia ja omasta puolestaan haluavat yhä 
suurempia markkinoita ja etupiirejä. Koska EEC itse rakentuu työ- 
tätekevien joukkojen sorrolle ja harjoittaa itse kansallista sortoa, ei 
se myöskään tule tarjoamaan mitään todellista suojaa supervaltoja 
vastaan. Pienten ja suurten kansakuntien yhdistyminen supervalto- 
ja vastaan on hyvä asia, mutta sellaisen yhteistyön on perustuttava 
samanarvoisuuteen eikä painostukseen. 

Meidän taistelumme EEC:tä vastaan perustuu taisteluun kansal- 
lisen itsenäisyyden saavuttamiseksi tai sen puolustamiseksi. Kan- 
sallinen itsenäisyys on perusta myös meidän taistelussamme su- 
pervaltoja vastaan. Siksi vastustamme myös revisionistien yrityksiä 
käyttää hyväkseen EEC:n vastaista taistelua tekosyynä, jonka avul- 
la he yrittävät saada pohjoismaita sosiali-imperialismin etupiiriin. 

TYÖVÄENLUOKAN JA KANSAN MOBILISOINTI — AINOA KEINO 
KANSALLISEN SUVERENITEETIN JA ITSEMÄÄRÄÄMIS- 
OIKEUDEN SAAVUTTAMISEKSI JA PUOLUSTAMISEKSI 


Porvariston ensimmäisessä kehitysvaiheessa oli sen etujen mu- 
kaista puolustaa oman kansakunnan itsemääräämisoikeutta. Mutta 
kapitalismin kehittyessä monopolikapitalismiksi ja imperialismiksi 
pääoman viennistä ja alati uusien markkinoiden metsästyksestä tuli 
kapitalismille elinehto. 

Kapitalismin oli pakko murtaa vanhan kansallisvaltion muodot. 
Samalla muuttui myös pääoman asenne kansallisuuskysymykseen. 
Monopolipääomalla ei ole kotimaata. Monopolipääomalle kansalli- 
sen itsemääräämisoikeuden ja suvereniteetin puolustaminen on jo- 
takin, jota voi ostaa sekä myydä ja joka on alistettu monopolipää- 
oman taloudellisille ja poliittisille päämäärille. Lisätäkseen voitto- 
jaan monopolipääoma ei osallistu vain muiden kansojen imperialis- 
tiseen riistoon, vaan liittoutuu myös suurempien imperialististen 
maitten monopolipääoman kanssa myydäkseen oman kansakun- 
tansa suvereniteetin ja itsemääräämisoikeuden. 

Siten ainoastaan työväenluokka ja kansa ja niiden taistelu kyke- 
nevät imperialismin oloissa puolustamaan kansallista itsemäärää- 
misoikeutta. Samaten vain työväenluokan ja kansan taistelu voivat 
taata kansakunnalle suvereniteetin ja itsenäisyyden. 

Kansallisen itsemääräämisoikeuden ja suvereniteetin puolusta- 
minen ei ole ainoastaan puolustautumista sorron lisääntymistä ja 
kansaan ja työväenluokkaan kohdistetun riiston lisääntymistä vas- 
taan, vaan myös sosialistisen vallankumouksen voiton välttämätön 
ehto. Samalla ainoa todellinen ja kestävä tae maittemme itsemää- 
räämisoikeuden ja suvereniteetin puolustamiselle on se, että työ- 
väenluokka ja kansa suorittavat sosialistisen vallankumouksen. 

Norjan, Tanskan ja Islannin monopolipääoma on luopunut soti- 
laallisesta suvereeniteetistaan USA:n imperialismin edessä liitty- 
mällä jäseniksi NATO:on. Suomen monopolipääoma on alkanut 
tuntea yhä enemmän kiinnostusta lisääntyvään yhteistyöhön Neu- 
vostoliiton hallitsevan luokan kanssa, samalla kun se on yrittänyt 
lujittaa siteitä EEC:hen. Tanskan monopolipääoma sai Tanskan 
EEC:hen. Myös Norjan ja Ruotsin monopolipääomat toivovat saa- 
vansa maansa EEC:hen. Samaten on hallitseva luokka pohjois- 
maissa ryhtynyt antamaan periksi oman maan suvereniteettiin ja it- 
senäisyyteen supervaltojen taholta kohdistuvan uhan edessä sellai- 
sissa kysymyksissä kuin kalastusrajat, taloudelliset merirajat, oi- 
keus merenpohjan luonnonvarojen käyttöön, joissa meidän mait- 
temme edut törmäävät vastakkain joidenkin supervaltojen vaatimus- 

ten kanssa. 

Mutta kaikissa pohjoismaissa työväenluokka on taistellut mono- 
polipääomaa vastaan sen yrittäessä myydä kansallisen suvereni- 
teetin, ja työväenluokka on tämän suvereniteetin tärkein puolustaja. 
Mitä tulee Färsaariin ja Grönlantiin on taistelu suuntautunut en- 
nenkaikkea kansallisen itsemääräämisoikeuden voittamiseen. 


POHJOISMAAT — SUPERVALTOJEN 
JA KOLMANNEN MAAILMAN VÄLISSÄ 


Tanska, Suomi, Ruotsi, Norja ja Islanti ovat kehittyneitä kapitalisti- 
sia ja imperialistisia maita, joissa valta on monopolipääomalla. 
Pohjoismaat ovat niinmuodoin rengas imperialistisessa maailman- 
järjestelmässä. Erityisesti ottaa Norjan, Tanskan, Ruotsin ja Suo- 
men monopolipääoma osaa kolmannen maailman riistoon mm. no- 
peasti lisääntyneen pääoman viennin muodossa. Tästä ovat todis- 
tuksena ruotsalaisten monopolien investoinnit Brasiliassa, 
norjalaisten monopolien investoinnit Lähi-Idässä maan pääsemi- 
seksi osalliseksi arabimaiden riistosta, Suomen investoinnit Brasi- 
liassa ja tanskalaisten monopolien investoinnit Etelä-Amerikassa. 
Mutta samanaikaisesti pohjoismaat eivät kuitenkaan ole imperia- 
listisia supervaltoja. Ne ovat itse pieniä kapitalistimaita, joita todel- 
la suuret imperialistivallat, erityisesti supervallat painostavat. 
Kaksi supervaltaa kontrolloi laajalti taloudellisesti, poliittisesti ja 
sotilaallisesti yhtä tai useampaa pohjoismaata, usein liitossa ky- 
seisen maan hallitsevan luokan kanssa. Sitäpaitsi ne sekaantuvat 
maittemme sisäisiin asioihin monissa kysymyksissä. Pohjoismai- 
den kansat elävät siis supervaltojen taholta tulevan uhan alaisina. 


Supervallat — sotilaallinen uhka pohjoismaiden kansoja kohtaan 


NATO-jäsenyyden kautta USA:n imperialismilla on tukikohtia 
Tanskassa, Norjassa ja Islannissa, ja se kontrolloi näiden maiden 
asevoimia. Tämä supervaltojen taholta tuleva sotilaallinen kontrolli 
ei merkitse näiden maiden kansoille puolustusta supervaltoja ja im- 
perialismia vastaan. Päinvastoin, NATO-voimat edustavat sotilaal- 
lista uhkaa USA:n imperialismin taholta. Useita kertoja on esim. 
Norjassa paljastettu (sota)harjoitussähkösanomia, joiden takana 
ovat NATO ja Norjan hallitus, ja joista käy ilmi, että on pidetty so- 
taharjoituksia, jotka on suunnattu työväenluokkaa, opiskelijoita ja 
kommunisteja vastaan ja joiden tarkoituksena on valmistautua 
aseelliseen hyökkäykseen näitä ryhmiä vastaan. 

Sekä Norja, Tanska, Färsaaret, Grönlanti että Islanti on liitetty 
NATO:n ”puolustusjärjestelmään” ja niillä on tästä syystä yhteinen 
varoitusjärjestelmä USA:n avustamiseksi atomisodankäynnissä. 
Norjalle on suoraan annettu tehtäväksi toimia USA:n ja NATO:n 
”laitapuolustuksena” mikäli puhkeaa sota toisen supervallan kans- 
sa. Pohjoismaat tulevat siis olemaan taistelutantereena superval- 
tojen välillä. 

Lisäksi Neuvostoliitto pitää Suomea sotilaalliseen etupiiriinsä 
kuuluvana ja kieltää Suomen puolueettomuuden teoriallaan ”puo- 
lueettomuudesta vain rauhan aikana”. 

Viime vuosina Neuvostoliiton sosiali-imperialismi on harjoittanut 
Pohjolassa raivokasta sotilaallista varustelua, koskien Murmanskin 
laivastotukikohtaa, joka on suurin laivastotukikohta maailmassa. 
Samaten sosiali-imperialistit ovat kasanneet alueelle valtavat jalka- 
väkivoimat ja suuret määrät ydinaseita. 

Neuvostoliiton sotilasliitto, Varsovan liitto, käsittää useita Itä- 
meren rannikkomaita. Suuria neuvostoliittolaisia sotavoimia on si- 
joitettu DDR:ään ja Neuvostoliiton Itämeren laivastoa on vahvistet- 
tur 

Tama Neuvostoliiton suuri sotavarustelu pohjoismaiden rajoilla 
on luonteeltaan selvästi aggressiivista. Se lisää suuresti jännitystä 
alueella ja merkitsee samalla suurta sotilaallista uhkaa pohjoismai- 
ta kohtaan. 

Supervallat järjestävät säännöllisesti sotaharjoituksia näille voi- 
mille. NATO — USA:n imperialismin kädenjatke Euroopassa — 
pitää tasaisin välein lento-, merisota- ja jalkaväkiharjoituksia sekä 
pohjoismaiden vesialueilla että useiden pohjoismaiden maa-alueel- 
la. 

Sama koskee Neuvostoliittoa. Selvä todiste sen harjoitusten 
aggressiivisesta luonteesta on, että vuonna 1970 sosiali-imperialis- 
tit suorittivat suuren meriharjoituksen, OEKAN:in, johon osallistui 
200 sota-alusta. Tuolloin Neuvostoliiton asevoimat harjoittelivat 
maihinnousua Norjan alueella lähtemällä ulos merelle Kuolan nie- 
mimaalta ja kääntymällä sitten takaisin maata kohti suorittaakseen 
maihinnousuharjoituksen omalla alueella ja Norjan rannikon ja 
Norjan rajan välittömässä tuntumassa. 

Ruotsin aluevesirajojen ulkopuolella on Neuvostoliiton Itämeren 
laivasto, joka samalla tavoin on suorittanut provokatoorisia harjoi- 
tuksia Ruotsin aluetta, kuten Gotlantia kohtaan. Erityisen merkille- 
pantavaa on se, että Neuvostoliiton laivastovarustelu tuntuu olevan 
keskittynyt hyökkäysluontoisiin aseisiin kuten esim. maihinnousu- 
aluksiin. 

Supervallat uhkaavat maidemme itsemääräämisoikeutta ja suvere- 

niteettia. Mutta tämä ei millään muotoa merkitse, että työväenluok- 
ka ja kansa saisivat jotakin etua siitä, että pohjoismaat liittoutuvat 
jomman kumman supervallan kanssa. 

Maidemme itsemääräämisoikeus ja itsenäisyys voidaan turvata 
vain taistelulla molempia imperialistisia supervaltoja vastaan nii- 
den yrittäessä alistaa muita maita valtansa alle. Tätä taistelua on 
maidemme työväenluokan ja kansan käytävä rinta rinnan kolman- 
nen maailman kansojen kanssa. 


Neuvostoliitto ja Huippuvuoret 


Sosiali-imperialistit yrittävät monin tavoin rajoittaa Norjan suvere- 
niteettia ja kahmia itselleen Norjan luonnonvaroja. Tärkeä osa Neu- 
vostoliiton pohjoismaita kohtaan harjoittamasta politiikasta ovat 
sen yritykset kaventaa Norjan suvereniteettia Huippuvuorten suh- 
teen. Tämä norjalainen saariryhmä ”annettiin” myös muodollisesti 
Norjalle osana Versaillesin sopimusta ensimmäisen maailmanso- 
dan jälkeen. Huippuvuorten sopimus, jolla asiasta sovittiin, tuo jul- 
ki Norjan täyden suvereniteetin tietyin ehdoin. Nämä ehdot olivat, 
että sopimuksen allekirjoittajilla tulee olla samat oikeudet kuin 
Norjalla taloudelliseen toimintaan Huippuvuorilla ja että alue demi- 
litarisoitaisiin täysin. 

Täysin tämän vastaisesti ovat sosiali-imperialistit epävirallisten 
kontaktien kautta ryhtyneet vaatimaan, että Huippuvuoret on saa- 
tettava ”yhteisen neuvostoliittolais-norjalaisen suvereniteetin ja 
hallinnon alaisuuteen”. Täten Kremlin uudet tsaarit vaativat itsel- 
leen suvereniteettia ja kontrollioikeutta alueilla, jotka jo kauan ovat 
kuuluneet Norjalle. 


Sosiali-imperialistit ja oikeus meriin 


Neuvotteluissa Norjan hallituksen kanssa rajanvedosta Barentsin 
merellä sosiali-imperialistit kieltäytyvät nyt hyväksymästä keskivii- 
vaperiaatetta, joka hyväksyttiin Geneven mannerjalustaa koskevas- 
sa sopimuksessa 1959. Neuvostoliitto allekirjoitti itse sopimuksen 
Genevessä. Mutta edistääkseen omia imperialistisia etujaan se 
väittää nyt, että jaon perustana tulee olla ”sektoriperiaate”, ts. että 
raja piirretään suorana viivana, joka kulkee Neuvostoliiton rajalta 
Pohjoisnavalle. Tämä raja toisi Neuvostoliitolle lisää 155 000 neliö- 
kilometriä Norjan merialuetta. 

Myös muut pohjoismaat ovat saaneet havaita samanlaatuisia 
vaatimuksia sosiali-imperialistien taholta. Esim. Ruotsi on monen 
vuoden ajan käynyt tuloksettomia neuvotteluja Itämeren jakamises- 
ta, sillä Neuvostoliitto kieltäytyy hyväksymästä Ruotsille kuuluvaa 
Gotlannin saarta keskiviivan lähtökohdaksi. 

Samalla tavoin Neuvostoliitto kieltäytyy hyväksymästä kalastus- 
rajojen laajentamista 50 meripeninkulmaan ja vastustaa 200 meri- 
peninkulman talousvyöhykettä. Neuvostoliitto puolsi Haagin kan- 
sainvälisessä tuomioistuimessa tuomiota Islantia vastaan sen yksi- 
puolisesti suorittamasta kalastusrajan laajentamisesta 50 meripe- 
ninkulmaan. Vuonna 1974 Neuvostoliitto rikkoi yksipuolisesti sopi- 
muksen turskakalastuksen säätelemisestä Pohjois-Atlantilla otta- 
matta huomioon alueen pienten rannikkovaltioiden etuja. 

Tämä osoittaa, että Neuvostoliitto on ryöstönhaluinen imperia- 
listinen supervalta, joka uhkaa pohjoismaiden kansojen etuja sekä 
pohjoismaiden itsemääräämisoikeutta ja laillisia kansallisia etuja. 

Barentsin merellä Neuvostoliitto harjoittaa laajaa ryöstökalas- 
tusta ja toivoo saavansa valvontaansa mahdollisimman suuren osan 
Barentsin meren merenpohjasta, jossa todennäköisesti on mm. 
suuria öljyvaroja. Neuvostoliiton merikalastuslaivasto harjoittaa 
ryöstökalastusta koko Atlantin pohjoisosassa. 


Supervaltojen taloudelliset intressit Pohjolassa 


Kaksi supervaltaa laajentaa nykyään suurisuuntaisesti niin poliit- 
tista, taloudellista kuin sotilaallistakin toimintaansa lisätäkseen 
vaikutusvaltaansa pohjoismaissa. 

USA:n imperialismi on koko sodan jälkeisen ajan vahvistanut 
asemiaan ostamalla haltuunsa avainalojen teollisuutta pohjoismais- 
sa. Pohjanmereltä löytyneen öljyn aiheuttama nousukausi on johta- 
nut amerikkalaisten monopolien edelleen laajentumiseen Norjan 
teollisuudessa. Neuvostoliitto sitoo Suomea taloudellisesti itseensä 
yhä enenevässä määrin. Suomi on esim. lähes täysin riippuvainen 
Neuvostoliitosta energiahuollon alalla, mitä seikkaa Neuvostoliitto 
on käyttänyt hyväkseen kiskomalla erittäin korkeita hintoja tärkeistä 
öljytuotteista. Suomalaisten revisionistien tukemana Neuvostoliitto 
yrittää myös käyttää hyväkseen Suomea lisätäkseen vaikutusval- 
taansa muissa maissa. Se on mm. ehdottanut yhteisiä voimalaitos- 
projekteja kolmannessa maailmassa. Edelleen Neuvostoliitto yrit- 
tää lisätä taloudellista vaikutusvaltaansa Ruotsissa. 

Amerikkalaiset monopolit, kuten esim. Johans-Mansville, Union 
Carbide ja Alusuisse uhkaavat Islannin itsemääräämisoikeutta ja 
taloudellista riippumattomuutta. Nämä yhtiöt ovat kaikki rakenta- 

neet suuria teollisuuslaitoksia Islantiin tai ovat parhaillaan inves- 
toimassa varoja niihin. Myös Neuvostoliitolla on vaikutusvaltaa Is- 
lannin talouteen, sillä Islanti ostaa kaiken öljyn Neuvostoliitosta 
kaikkein korkeimpiin maailmanmarkkinahintoihin ja maksaa öljyn 
kalalla ja villatuotteilla, joiden hinnat ovat suhteellisen alhaiset. 
Sitä paitsi Neuvostoliitto pitää Islantia otteessaan sen perusteella, 
että Islanti on velkaa Neuvostoliitolle yli 10 mrd Islannin kruunua. 

Tanskassa on amerikkalainen monopolipääoma toisesta maail- 
mansodasta lähtien lisännyt investointejaan. Amerikkalaiset mono- 
polit kontrolloivat mm. suurinta osaa Tanskan öljyn saannista sekä 
osia elektroniikkateollisuudesta. 

Pohjoismaiden edistyksellisen liikkeen on oltava varuillaan su- 
pervaltojen näissä maissa lisääntyvän taloudellisen vaikutusvallan 
varalta sekä taisteltava maidensa taloudellisen riippumattomuuden 
entisestään kaventamista vastaan. 


TUKEKAA KOLMANNEN MAAILMAN KANSOJEN TAISTELUA 


Pohjoismaiden työväenluokalla ja kansoilla ei ole minkäänlaista 

etua siitä, että näiden maiden hallitukset liittoutuvat jomman kum- 

man tai molempien supervaltojen kanssa. Vielä vähemmän niillä on 
etua siitä imperialistisesta riistosta, jota pohjoismaiden monopoli- 
pääoma harjoittaa kolmannessa maailmassa. 

Päinvastoin, työtätekevän kansan ainoana tavoitteena on puolus- 
taa johdonmukaisesti oman ja kaikkien muiden maiden kansallista 
itsenäisyyttä. 

Kun pohjoismaiden hallitukset ottavat kantaa kolmatta maailmaa 
vastaan puolustaakseen muiden tai oman maansa imperialismia, on 
työväenluokan ja kansan tehtävänä taistella tätä vastaan. Työsken- 
telemme kehittääksemme solidaarisuustyötä kolmannen maailman 
kansoja kohtaan sekä pyrimme mobilisoimaan pohjoismaiden kan- 
sat taisteluun, jotta pohjoismaiden hallitukset saataisiin ottamaan 
oikeita kannanottoja. 

Vaadimme mm.: 

o että niiden on katkaistava suhteet Saigonin junttaan, tunnustet- 
tava VVH Etelä-Vietnamissa, sekä GRUNK Kambodshassa. 

o että niiden on täydellisesti tuettava Palestiinan kansan itsemää- 
räämisoikeutta ja lakattava kannattamasta imperialistisen Israe- 
lin valtion olemassaoloa. 

o että niiden on YK:ssa äänestettävä Etelä-Afrikan poissulkemi- 
sen puolesta niin kauan kuin tämä maa rikkoo YK:n päätöksiä 

vastaan miehittämällä laittomasti Namibiaa sekä harjoittamalla 
raakaa apartheid-politiikkaa. 

o että niiden on YK:ssa äänestettävä paikan saamiseksi Korean 
Demokraattiselle Kansantasavallalle sekä sen puolesta, että 
kaikki ”YK:n lipun” alla Koreassa olevat vieraat joukot vedetään 
pois. 

o että niiden on tuettava kolmannen maailman vaatimuksia uudes- 
ta taloudellisesta järjestyksestä, kuten vaatimusta 12 meripe- 
ninkulman aluevesirajoista sekä 200 meripeninkulman taloudel- 
lisesta vyöhykkeestä. Nämä ovat vaatimuksia, joiden suhteen 
pohjoismailla itsellään on valtiollisia etuja puolustettavanaan. 

o että niiden on myötävaikutettava YK:n peruskirjan tarkistukseen 
veto-oikeuden poistamiseksi. Veto-oikeus antaa turvallisuus- 
neuvoston viidelle pysyvälle jäsenelle ylivallan YK:n enemmis- 
tön suhteen. 


KEHITTÄKÄÄ YSTÄVYYTTÄ SOSIALISTISTEN MAIDEN KANSSA 


Imperialismin ja supervaltojen vastaisella taistelulla on luja tukipyl- 
väs ja varma tukialue sosialistisissa maissa. Sosialististen maiden, 
Kiinan Kansantasavallan, Albanian Kansantasavallan, Korean De- 
mokraattisen Kansantasavallan sekä Vietnamin Demokraattisen Ta- 
savallan kommunistit ja työtätekevät kansanjoukot muodostavat 
loistavan esimerkin sekä menestyksekkään sosialistisen yhteiskun- 
nan rakennustyössä, että sankarillisessa taistelussa puolustaak- 
seen itsenäisyyttään taistelussa imperialismia vastaan. 

Kiinan Kommunistinen Puolue ja Albanian Työn Puolue ovat an- 
taneet maailmanhistoriallisesti merkittävän panoksen sekä pitkäai- 
kaisella taistelullaan nykyajan revisionismin paljastamiseksi ja 
eristämiseksi, että puolustaessaan ja kehittäessään marxilais-leni- 
niläisiä periaatteita ja soveltaessaan niitä nykyiseen maailmantilan- 
teeseen ja sosialistisen rakennustyön tämänhetkiseen vaiheeseen 
näissä kahdessa maassa. Kun Neuvostoliitto ja monet muut sosia- 
listiset ja kansandemokraattiset maat olivat rappeutuneet valtioka- 
pitalistisiksi maiksi, tekivät Kiinan ja Albanian kommunistiset puo- 
lueet asiasta oikeat johtopäätökset. Työtätekevät joukot mobilisoi- 
tiin vastustamaan puolueessa ja valtiossa olevia rappeutuneita ai- 
neksia, vanhojen taantumuksellisten luokkien jäänteitä vastaan, 
sekä sitä taantumusta vastaan, joka oli jäljellä kulttuurin ja ideolo- 
gian alalla. Kiinan suuri proletaarinen kulttuurivallankumous ja Al- 
banian vallankumouksellistamiskampanja osoittavat, että näiden 

maiden kommunistit ovat käytännössä ratkaisseet ongelman, miten 
proletariaatti vahvistaa diktatuuriaan ja estää porvariston diktatuu- 
rin uudelleen pystyttämisen sosialistisessa maassa. Kiinan ja Al- 
banian kommunistiset puolueet ja työtätekevät kansanjoukot ovat 
esimerkillään nostattaneet punaisen lipun maailman kaikille kan- 
soille ja innostavat kapitalististen maiden proletariaattia pysymään 
lujana taistelussaan sosialistisen vallankumouksen puolesta ja ete- 
nemään kohti tulevaisuutta, jossa ei ole sortoa, riistoa eikä sotia. 

Kansainvälisesti ovat sosialistiset maat Kiinan Kansantasavalta 
ja Albanian Kansantasavalta sen taistelun etulinjassa, joka nyt on 
kehittymässä supervaltoja vastaan. Siksi supervallat ja ehkä kaik- 
kein mieluiten sosiali-imperialistit toivovat, että Kiinan ja Albanian 
kansantasavallat tuhotaan. Vaikka sosiali-imperialistit suuntaavat 
suuret sotavoimat Eurooppaan, ne vahvistavat joukkojaan myös 
Kiinaa vastaan, ja on olemassa sosiali-imperialistisen hyökkäyksen 
vaara Kiinaa vastaan. 

Pohjoismaiden kommunistien tärkeinä tehtävinä on osoittaa kan- 
soille, mitä aito sosialismi on, sekä kehittää taistelua supervaltoja 
vastaan. Siksi olennainen osa marxilais-leninläisten järjestöjen toi- 
mintaa on syventää ystävyyttä oman maan ja sosialististen maiden 
kansojen kesken sekä tukea taistelua hyvien valtiollisten suhteiden 
puolesta pohjoismaiden ja sosialististen maiden välillä. 


POHJOISMAIDEN KANSOJEN VÄLINEN YSTÄVYYS 


Pohjoismaiden kansojen tilanteessa on monia yhteisiä piirteitä ja 
kansoillamme on varsin laajassa mitassa yhteisiä vihollisia. Kan- 
soillamme on monia yhteisiä perinteitä, ja taistelu sosialistisen 
vallankumouksen puolesta tulee myös osoittamaan monia yhteisiä 
piirteitä. 

Se tosiseikka, että supervallat ovat jakaneet pohjoismaat eri etu- 
piireihin, antaa niille mahdollisuuden harjoittaa hajoitustoimintaa 
ja keinottelua meidän osassamme maailmaa. Yhteinen esiintymi- 
nen pohjoismaiden kansojen taholta tekisi useissa tilanteissa su- 
pervalloille yhä vaikeammaksi ajaa läpi politiikkaansa. 

Pohjoismaiden välinen yhteistyö ei koskaan saa perustua suu- 
remman pohjoismaan imperialistisiin päämääriin pienempään näh- 
den. Vastustamme pääoman NORDEK:ia, mutta puolustamme li- 
sääntyvää yhteistyötä pohjoismaiden kansojen välillä. 


tehdä loppu siitä sorrosta, jota tietyt pohjoismaat harjoittavat toisia 

pohjoismaita kohtaan. 

Tanskan imperialismi sortaa Färsaarten kansakuntaa. Suurin osa 
Färsaarten pankkipääomasta on tanskalaista. Investoinnein ja lai- 
nanannoin on Tanskan valtio toisaalta luonut suuren ja nykyaikai- 
sen kalantuotantokoneiston. Tästä on toisaalta seurauksena riisto 
ja taloudellinen riippuvuus tanskalaisesta yksityis- ja valtion pää- 
omasta, sekä vallitseva yksipuolisuus Färsaarten elinkeinoelämäs- 
sä. Tämän politiikan avulla Tanska on pitänyt poliittiset lakeijansa 
vallassa Färsaarilla itsenäisyysliikkeen toistaiseksi saavuttaman 
huipentuman jälkeen 1946, jolloin suurin osa färsaarelaisista ää- 
nesti itsenäisyyden puolesta kansanäänestyksessä. Tanska on yhä 
edelleenkin piittaamatta tästä kansanäänestyksestä. Se itsehallin- 
to, joka oli Tanskan vastaus, palveli pääasiassa riippumattomuus- 
liikkeen hajoittamista lahjomalla osia Färsaarten porvaristosta. Tä- 
mä politiikka liittyy kiinteästi Tanskan harjoittamaan teollisuus- ja 
kauppapolitiikkaan. Tanska tarvitsee kalaa ja hyötyy samanaikai- 
sesti siitä, että kaiken tuonnin Färsaarille on tapahduttava yksityis- 
ten tanskalaisten yhtiöiden kautta. Siten Färsaarten talouselämä 
kehittyy yksipuolisesti imperialismin etujen mukaisesti ja tehdään 
siitä täysin riippuvaiseksi. 

Huolimatta Färsaarten kansankäräjien tekemistä päätöksistä 
poistaa amerikkalaiset ja tanskalaiset NATO-joukot Färsaarten 
alueelta, miehitys jatkuu. Tanskan EEC-jäsenyys vahvistaa edelleen 
ulkomaista imperialismia Färsaarilla ja uhkaa kansakunnan ole- 
massaolon perustaa. 

Me pohjoismaiset marxilais-leniniläiset tuemme ja vaadimme 
laajaa tukea Färsaarten kansan taistelulle tanskalaista imperialis- 
mia vastaan sekä Färsaarten kansan oikeutta valtiolliseen eroami- 
seen. 

Grönlannista tuli muodollisesti Tanskan osa vuonna 1953. Siitä 
lähtien tanskalainen pääoma on voimistanut Grönlannin kansan sor- 
toa. Tanskan NATO-jäsenyyden seurauksena Grönlanti on sotilaal- 
lisesti alistettu amerikkalaisen imperialismin ylivallan alle. Saman- 
aikaisesti ovat suuret tanskalaiset pääomainvestoinnit aiheuttaneet 
valtavan väestökadon, jolloin noin 100 kylää on parin viime vuosi- 
kymmenen aikana autioitunut. Poliittisesti on tanskalaisen pää- 
oman sorto Grönlannin kansaa kohtaan viime aikoina ilmennyt ky- 
symyksessä Grönlannin EEC-jäsenyydestä sekä kalastusrajakysy- 
myksessä. EEC-kansanäänestyksessä grönlantilaisten enemmistö 
äänesti jäsenyyttä vastaan — mutta Tanskan alaisuudessa olemi- 
nen merkitsi sitä, että Grönlannista joka tapauksessa tuli jäsen. 

Kalastuskysymyksessä ovat grönlantilaiset kalastajat sekä Grön- 
lannin kansankäräjät vaatineet kalastusrajojen laajentamista 50 

meripeninkulmaan. Mutta se ei ole Tanskan hallituksen politiikka — 
siksi vaatimusta ei toteutettu. Ja Grönlannin kaivannaisesiintymien 
hyödyntämisen on Tanskan valtio luovuttanut ulkomaisille yhtiöille. 

Me marxilais-leniniläiset tuemme Grönlannin kansan taistelua 

imperialistista sortoa vastaan ja tuemme Grönlannissa kehitystä, 
joka lähtee Grönlannin kansan omista eduista ja edellytyksistä sekä 
perustuu oikeuteen erota valtiollisesti Tanskasta. 
Saamelaiset kansalliset vähemmistöt Pohjois-Norjassa, -Ruotsis- 
sa ja -Suomessa ovat vuosisatoja kärsineet monien valtioiden har- 
joittamasta kolonialismista. Saamelaisilta on ryöstetty suuria 
maa-alueita ja saamelaisten kapinointiin on vastattu ankaralla sor- 
rolla. Kansallisen sorron lisäksi uhkaa saamelaisten alueita nyt 
myös monopolien autioittamispolitiikka. Saamelaisten kansallinen, 
demokraattinen sekä taloudellinen taistelu on oikeutettua ja edis- 
yksellistä, ja pohjoismaiden enemmistökansallisuuksien jäsenten 
ulee tuntea sen tukeminen erityiseksi velvollisuudekseen. 

Monopolien suorittama laajamittainen ja järjestelmällinen työ- 
äisten maahantuonti pahimpiin ja huonoimmin palkattuihin töihin, 
on uusi orjakaupan muoto, joka on syntynyt imperialismin aika- 
kaudella. Siirtotyöläiset eivät kuulu ainoastaan proletariaatin kaik- 
kein riistetyimpään osaan, vaan sen lisäksi heiltä riistetään demo- 
kraattiset oikeudet ja he joutuvat erityisen kansallisen sorron koh- 
teeksi. Erityisen vaikea on heidän asemansa pakolaisina. 

Me marxilais-leniniläiset taistelemme yhtenäisyyden puolesta 
siirtotyöläisten ja kaikkien muiden työläisten kesken. Taistelemme 
tukeaksemme siirtotyöläisten taistelua riistoa vastaan, demokraat- 
tisten oikeuksien puolesta — mukaan luettuna täydelliset kansa- 
laisoikeudet — sekä sen puolesta, että suuremmat ryhmät tunnus- 
tetaan kansallisiksi vähemmistöiksi. 

Me tuemme myös mustalaisten ja muiden kansallisten vähem- 
mistöjen taistelua poliittisten oikeuksiensa puolesta ja parempien 
taloudellisten ja sosiaalisten ehtojen puolesta, sekä oman kulttuu- 
rin säilyttämisen puolesta. 

Tulevaisuudessa tulee erittäin tärkeänä tehtävänä olemaan toi- 
minta sen hyväksi, että pohjoismaat työskentelevät laajennettujen 
kalastus- ja taloudellisten rajojen puolesta, sekä tuen antaminen 
muille pohjoismaille, jotka käyvät oikeutettua taistelua supervaltoja 
ja englantilaista tai länsi-saksalaista imperialismia vastaan. Tuo- 
mitsemme sen, että pohjoismaiden hallitukset kielsivät Islannilta 
oikeutetun tuen ankarassa taistelussa Islannin kalastusrajoista. 
Järjestömme pitävät tärkeänä tehtävänään vaikuttaa omalta osal- 
taan siihen, että ystävyys pohjoismaiden kansojen kesken lujittuu 
tähtäimessä maittemme kansallisen itsenäisyyden lujittuminen 

suurempia imperialistivaltoja, erityisesti kahta supervaltaa vastaan. 
Mutta kaiken tämänlaatuisen työn on rakennuttava jokaisen yksit- 
täisen maan täydelliselle suvereniteetille omien asioidensa suh- 
teen. 

Siksi järjestömme pitävät tärkeänä tehtävänään rakentaa ja voi- 
mistaa marxilais-leniniläisiä järjestöjä pohjoismaissa. Ainoastaan 
nämä liikkeet taistelevat johdonmukaisesti omien ja kaikkien mui- 
den maiden itsemääräämisoikeuden puolesta sekä sosialistisen 
vallankumouksen puolesta. 

Maailmantilanne avaa valoisat näköalat meidän kansoillemme 
kuten kaikille kansoille. Supervallat tulevat päivä päivältä yhä eris- 
tetyimmiksi, kolmas maailma saavuttaa loistavia voittoja taistelus- 
saan, kapitalististen maiden työväenluokka ja kansat voimistavat 
taisteluaan riistoa ja sortoa vastaan ja sosialististen maiden kansat 
ovat lyöneet takaisin kapitalismin palautusyritykset, 

Hyökyaalto nousee kaikkialla maailmassa — maat haluavat itse- 
näisyyttä, kansakunnat vapautusta ja kansat vallankumousta. 


KAIKKIEN MAIDEN TYÖLÄISET JA SORRETUT 
KANSAKUNNAT, LIITTYKÄÄ YHTEEN! 

Voimistakaa nykyajan revisionismin 
vastaista taistelua! 


Julkilausuma nykyajan revisionismista 


Pohjoismaiden marxilais-leniniläiset puolueet ja puoluetta rakenta- 
vat järjestöt ovat syntyneet revisionismin ja opportunismin vastai- 
sessa taistelussa. Nykyajan revisionismin likvidoitua kommunisti- 
set puolueet tuli näiden uusien järjestöjen perustaminen välttämät- 
tömäksi. ATE in 

Nykyajan revisionismi eroaa aikaisemmista revisionismin muo- 
doista monella tavalla: se esiintyy ”kommunismina” ja ”marxismi- 
leninisminä”, ja eräissä maissa revisionistisilla puolueilla on valtio- 
valta. Nykyajan revisionismin päävoima on supervalta Neuvostoliit- 
to, toinen maailman kahdesta vahvimmasta imperialistisesta mah- 
dista. 

Useissa pohjoismaissa revisionistit ovat onnistuneet käyttämään 
hyväkseen asemansa vahvistamisessa työväenluokan ja kansan 
taistelun voimistumista. Kaikissa pohjoismaissa revisionistit ovat 
luokkataistelun etenemisen erittäin suurena esteenä, koska he yrit- 
tävät ohjata taistelun parlamentaarisille ja reformistisille urille. Re- 
visionistit ovat myös tarpeen tulleen verhoutuneet entistä radikaa- 
limpia fraaseja toistelevaan demagogiaan. NN 

Revisionismin voimistuminen on ollut muutamissa maissa erityi- 
sen vaarallista siksi, että se on tehostanut ideologista ja poliit- 
tista tukeaan sosiali-imperialisteille samaan aikaan, kun näiden 
pyrkimykset Länsi-Euroopan suhteen ovat voimistuneet. Tämä tuki 
ilmeni äskettäin Varsovassa pidetyn Euroopan revisionistien neu- 
vottelukokouksen julkilausumissa, joissa neuvostorevisionistit ja 
Länsi-Euroopan revisionistipuolueet yksimielisesti lupasivat ”lujit- 
taa rauhaa, turvallisuutta ja yhteistyötä” Euroopassa. Tällaista pro- 
pagandaa Neuvostoliitto on levittänyt varsinkin vuoden 1968 Tshek- 
koslovakian miehityksen jälkeen johtaakseen huomion pois omasta 
varustelustaan Euroopassa. | E 

Marxilais-leniniläisten puolueiden ja puoluetta rakentavien jär- 
jestöjen on tärkeää tutkia revisionismia ja muotoja, joissa se esiin- 

tyy vaihtelevien kansainvälisten ja kansallisten tilanteiden mukaan. 

Kokoontuneina pohjoismaiden marxilais-leniniläisten neuvotte- 
lukokoukseen me emme tässä julkilausumassa pyri esittämään mi- 
tään täydellistä nykyajan revisionismin kuvausta ja analyysia, vaan 
tarkoituksenamme on tehdä seuraavassa yhteenveto joistakin 
kokemuksista, jotka ovat erityisen tärkeitä modernin revisionismin 
vastaisessa taistelussa pohjoismaissa. 


KAHDEN LINJAN VÄLINEN TAISTELU ON RATKAISEVAA 
VALLANKUMOUKSEN TOTEUTTAMISESSA 


Historialliset kokemukset osoittavat, että revisionismin vastainen 
taistelu on elintärkeä tehtävä, jotta kapitalismi voitaisiin kumota ja 
sosialismista tulisi todellisuutta niin pohjoismaissa kuin jokaises- 
sa muussakin maassa. 

Yksi Venäjän vallankumouksen onnistumisen ratkaisevista edel- 
lytyksistä oli se, että bolshevikit olivat tehneet selvän eron toisen 
internationaalin revisionistisiin johtajiin. Ensimmäisessä maail- 
mansodassa nämä johtajat lähettivät työläiset juoksuhautoihin ja 
myöhemmin he kukistivat useissa maissa työläisten kapinat veri- 
sesti. 

Neuvostoliiton Kommunistisessa Puolueessa ratkaisi toisaalta 
Trotskin, Buharinin ym. opportunististen fraktioiden ja toisaalta 
Leninin ja Stalinin linjan edustajien välisen taistelun lopputulos so- 
sialismin voiton yhdessä maassa ja myöhemmin voiton fasismin 
vastaisessa maailmansodassa. 

60-luvun alussa tapahtunut maailman kommunistisen liikkeen ja- 
kaantuminen oli merkitykseltään maailmanhistoriallinen. 50-luvulla 
Neuvostoliiton etuoikeutettu byrokraattikerrostuma oli onnistunut 
saamaan haltuunsa valtiovallan ja aloitti kapitalismin uudelleen ra- 
kentamisen. Neuvostoliiton Kommunistinen Puolue muuttui siten 
kansainvälisen proletariaatin etujoukosta vallan anastaneen uuden 
porvariluokan harjoittaman sorron välikappaleeksi. 

Nykyajan revisionismin läpimurto Neuvostoliiton puolueessa 
edisti huomattavasti revisionististen suuntausten vahvistumista 
useimmissa kommunistisissa puolueissa ja niiden lopullista siirty- 
mistä revisionismin tielle. Eräissä puolueissa, joissa revisionistit 
olivat jo ottaneet johdon käsiinsä, he saivat mahtavan liittolaisen 
hrustshevilaisista revisionisteista. 

Ennen kaikkea Kiinan Kommunistinen Puolue ja Albanian Työn 
Puolue nousivat modernia revisionismia vastaan, paljastivat, että 
Neuvostoliiton puolue oli pystyttänyt porvariluokan diktatuurin ja 
asettuivat maailmanlaajuisen nykyajan revisionismin vastaisen 

taistelun kärkeen. , N - 
Kansallisen ja kansainvälisen luokkataistelun kehitys on viime 


vuosina antanut runsaasti todisteita siitä, että revisionistiset aja- 
tukset ovat vääriä ja marxilais-leniniläiset oikeita: N 

O Revisionismi yritti uskotella kansalle, että kolmannen maail- 
man taistelu kolonialismia ja sortoa vastaan on maailman kansoille 
vaarallista ja voi johtaa maailmansotaan. Hrustshev ilmaisi tämän 
toteamalla, että ”yksi ainoa kipinä voi sytyttää maailmanpalon”. 
Siksi revisionistit lupasivatkin tukahduttaa sellaiset ”kipinät”. Re- 
visionistien sabotaasista huolimatta vapautusliikkeet ovat saavut- 
taneet suuria voittoja, ja ne ovat osoittaneet selvästi, että aseellinen 
vapaustaistelu ei ole ”vaara maailman kansoille” vaan tukee kaik- 
kien kansojen imperialismin vastaista taistelua. Samaan aikaan 
Neuvostoliitto on yhä enemmän paljastanut imperialistista luonnet- 
taan ja siitä itsestään on tullut yksi sorretiujen kansojen pahimmis- 
ta vihollisista. net 

1] Revisionistit puolustivat innolla ”rauhanomaista tietä sosia- 
lismiin”. Länsi-Euroopan kommunistiset puolueet muuttuivat siten 
yhä avoimemmin parlamentaarisiksi ja reformistisiksi puolueiksi. 
Muissa maissa kuten esim. Chilessä, missä tätä linjaa koeteltiin 
käytännössä, se johti työväenluokan veriseen tappioon. 

O Edelleen revisionistit yrittivät uskotella kansoille, että Neuvos- 
toliitto oli yhä edelleen sosialistinen maa ja että työväenluokkaan 
kohdistuva kasvava sorto oli vain tämän ”sosialistisen” yhteiskun- 
nan ”puutteita”. Myöhemmin Neuvostoliiton ja muiden revisionis- 
tisten maiden hallitsevat luokat ovat lukemattomia kertoja osoitta- 
neet, että Neuvostoliittoon on pystytetty porvariston terroristinen 
diktatuuri. Kiinan ja Albanian kansantasavaltojen kansat ovat esi- 
merkeillään osoittaneet, että Neuvostoliitossa tapahtuneen kaltai- 
nen rappeutuminen on mahdollista välttää, kun työväenluokka jat- 
kaa luokkataistelua sosialismissa laajentaakseen asemiaan ja lujit- 
taakseen proletariaatin diktatuuria. Kiinan kulttuurivallankumous ja 
Albanian vallankumouksellistamiskampanja ovat antaneet kansain- 
väliselle kommunistiselle liikkeelle uraauurtavia opetuksia. 


LÄNSI-EUROOPAN JA POHJOISMAIDEN REVISIONISTISET 
PUOLUEET 


Monissa Euroopan maissa revisionistiset puolueet ovat kehittyneet 
avoimesti reformistisiksi puolueiksi. Toiset sen sijaan peittelevät 
politiikkaansa näennäisradikaalilla demagogialla. Yhä useammissa 
maissa ne pyrkivät saavuttamaan aseman kapitalistisissa hallituk- 
sissa. 

Ranskassa revisionistit ovat yhdessä ”sosialisti”johtaja Mitte- 
randin kanssa muodostaneet ns. vasemmistokoalition, jolla on il- 
meisen reformistinen ohjelma. Mitä sellaiselta koalitiolta voi odot- 
taa, ilmeni selvästi toukokuun kapinassa 1968, jolloin revisionistit 
tekivät kaikkensa estääkseen joukkojen taistelua uhkaamasta por- 
variston diktatuuria. 

Italiassa revisionistit yrittävät päästä hallitukseen tekemällä 
”historiallisen kompromissin” kristillisdemokraattien kanssa. He 
etsivät ja saavat yhä enemmän tukea pyrkimyksilleen monopolipää- 
omalta. 

Portugalissa revisionistit ovat menneet hallitukseen ja takaavat 
siten porvariluokan diktatuurin jatkumisen. He luottavat porvarilli- 
seen sotakoneistoon, vastustavat työläisten lakkotaistelua ja ke- 
hoittavat työläisiä rikkuruuteen. 

Ne suuntaukset, jotka ovat ilmenneet erityisen voimakkaina näis- 
sä Länsi-Euroopan maissa, esiintyvät enemmän tai vähemmän ke- 
hittyneinä myös pohjoismaisissa revisionistipuolueissa: 

Suomessa revisionistipuolue SKP esiintyi 60-luvun puolivälissä 
täydellisenä luokkayhteistyöpuolueena, myötävaikutti mm. valtion 
puuttumiseen palkkataisteluun ja antoi tukensa hallituksen ns. tu- 
lopoliittisille kokonaisratkaisuille. 

Kun tämä politiikka sekä osallistuminen ”kansanrintamahallituk- 
siin” 1966-71 vaaransivat puolueen vaikutusvaltaa, syntyi puoluees- 
sa järjestynyt oppositio, joka on onnistunut ”radikaalimmilla” fraa- 
seilla hankkimaan suhteellisen paljon vaikutusvaltaa työtätekevän 
kansan keskuudessa. Tämä on erityisen vaarallista siksi, että oppo- 
sitio käyttää saamansa tuen sosiali-imperialismin vaikutusvallan 
lisäämiseen sekä harhakuvitelmien levittämiseen sen luonteesta. 
Enemmistöryhmä kannattaa avoimempaa luokkayhteistyötä oman 
porvariston kanssa propagoimalla mm. uutta hallitusyhteistyötä 
sosialidemokraattien kanssa. 

Tanskassa on revisionistinen puolue TKP noussut viime vuosina 
voimakkaasti. Lisääntynyttä vaikutusvaltaansa se on pyrkinyt käyt- 
tämään johtaakseen väärille urille työväenluokan lisääntyviä lakkoja 
ja protestiliikettä, jotka on suunnattu porvariston tekemiä, kansan 
elinehtoja huonontavia hyökkäyksiä vastaan. TKP johtaa tätä tais- 
telua parlamentaarisille urille kerätäkseen ääniä itselleen ja voidak- 
seen muodostaa sosialidemokraattien kanssa ns. työväenhallituk- 
sen. 

Islannissa revisionistiset perinteet ovat peräisin 30-luvulta, jol- 
loin puolue lakkautettiin väkisin sosialidemokraattisesta puoluees- 
ta eronneiden vasemmistososialidemokraattien kanssa muodoste- 
tun rintaman hyväksi. Tämän puolueen jälkeläinen, Kansanliitto, on 

reformistinen puolue ja ollessaan hallituksessa 1971-74 se toimi 
varsin aktiivisesti valtiomonopolistisen kapitalismin kehittämiseksi 
Islannissa. Ammattiyhdistysliikkeessä Kansanliitto näyttelee sa- 
maa osaa kuin sosialidemokraatit muissa pohjoismaissa. 

Norjassa liittoutuma Sosialistinen Vaaliliitto (SV) koostuu revi- 
sionistisesta NKP:sta sekä mm. vasemmistososialidemokraatti- 
sesta Sosialistisesta Kansanpuolueesta (SF). Vuoden 1973 suurkä- 
räjävaaleissa SV menestyi varsin hyvin, sillä monet työtätekevät, 
jotka olivat toivoneet sanoutumista irti oikeistososialidemokratias- 
ta, joutuivat petetyiksi uskoessaan, että SV oli vaihtoehto. Mutta 
SV on käyttänyt menestystään oikeistososiaalidemokraattisen 
puolueen politiikan tukemiseen suurkäräjillä ja ay-liikkeessä, sekä 
sosiali-imperialismin tukemiseen ja kansanjoukkojen päivänkoh- 
taisten taistelujen sabotoimiseen. Siirryttäessä vuoteen 1975 on SV 
suurissa vaikeuksissa sen vuoksi, että monet rehelliset ja edistyk- 
selliset kannattajat ovat pettyneet, sekä siksi, että Moskovan revi- 
sionismille täysin uskollinen NKP ja taktisesti ”riippumattomam- 
mat” SF:n: opportunistit taistelevat keskenään. 

Ruotsissa revisionistit ovat edenneet viime vuosina jonkin verran 
ja onnistuneet voittamaan takaisin osan aikaisemmin menettämis- 
tään äänestäjäjoukoista sekä hankkimaan enemmän vaikutusvaltaa 
intellektuellien keskuudessa. 

Puoluetta raastavat ankarat ristiriidat Moskovalle uskollisen ryh- 
mittymän ja johdon "itsenäisempää" linjaa kannattavan enemmistön 
välillä. Erot ovat kuitenkin niin pieniä, että ne eivät estäneet molem- 
pien linjojen revisionistejaaloittamasta RKP: n vastaista parjauskam- 
panjaa viime kesänä, kun RKP oli ryhtynyt entistä perusteellisempaan 
Neuvostoliiton sosiali-imperialismin tutkimustyöhön ja voimistanut 
kamppailuaan sitä vastaan. 

Pohjoismaiden revisionistit eroavat siis toisistaan voimakkuu- 
dessa, suhteissaan sosiali-imperialismiin sekä oman maan porva- 
ristoon. 

Vaikka nykyajan revisionismi, jonka järjestyneitä ilmentymiä ovat 
Moskovan kanssa yhteydessä olevat ”kommunistiset” puolueet, on 
tärkein ja vaarallisin revisionismin laji, esiintyy revisionismi myös 
monessa muussa muodossa. 

Yhteistä useimmille pohjoismaille on se, että niissä on viime 
vuosina syntynyt trotskilaisia ja muita ”vasemmisto”-opportunisti- 
sia ryhmiä. Yhteistä näille ryhmille on, että ne itse asiassa tukevat 
nykyajan revisionistien harjoittamaa sosiali-imperialismin puolus- 
telua kieltämällä sen, että Neuvostoliitto on USA:n tavoin imperia- 
listinen valta. 

Nykyajan revisionistit käyttävät itse kovin monenlaista taktiikkaa. 

Joissakin maissa ja joissakin tilanteissa he seuraavat orjallisesti 
Moskovan linjaa, toisissa he taas yrittävät kehittää ”itsenäistä” po- 
litiikkaa etääntymättä kuitenkaan revisionismin perusteeseistä. 

Joissakin maissa ja joissakin tilanteissa he yrittävät sisäpolitii- 
kassaan asettua mahdollisimman lähelle sosialidemokraatteja täh- 
däten hallitusyhteistyöhön ”työväenhallituksissa”. Toisissa maissa 
he taas pitävät parempana lisätä vaikutusvaltaansa joukkollikkeissa 
kehittämällä ”taistelevampaa” fraseologiaa. 

Nämä erot eivät kuitenkaan voi hämärtää sitä revisionisteille yh- 
teistä piirrettä, että he kaikki edustavat porvariston etuja työväen- 
liikkeessä ja toimivat sosiali-imperialistien puolestapuhujina. 


EUROOPAN REVISIONISTIKONFERENSSI 
— OSA SOSIALI-IMPERIALISTIEN STRATEGIAA 


Sosiali-imperialistit ovat viime aikoina ponnistelleet entistä enem- 
män lisätäkseen Länsi-Euroopan ”veljespuolueiden” valvontaa ja 
saadakseen ne tehostamaan propagandaansa supervaltojen välisen 
”jännityksen lievenemis”-politiikan ja Kiinan ”lopullisen” tuomitse- 
misen puolesta. 

1973 Kremlin johtajat herättivät uudestaan henkiin ajatuksen re- 
visionistipuolueiden maailmankokouksen koollekutsumisesta tässä 
tarkoituksessa. Neuvostoliitolle on Tshekkoslovakian miehityksen 
jälkeen sekä Euroopassa harjoittamansa asevarustelun vuoksi tullut 
yhä tärkeämmäksi etsiä poliittista tukea Länsi-Euroopasta — ”vel- 
jespuolueilta”, sosialidemokraattisilta puolueilta tai keneltä tahan- 
sa. 

Ensimmäisenä palana pelissä tämän maailmankokouksen ai- 
kaansaamiseksi kokoontuivat Länsi-Euroopan revisionistiset puo- 


-lueet konferenssiin Brysseliin tammikuussa 1973. Lokakuussa 1974 


pidettiin Varsovassa ensimmäinen valmisteleva kokous Ita-Berlii- 
nissä tämän vuoden toukokuussa kokoontuvaa yleiseurooppalaista 
revisionistien neuvottelukokousta varten. 

Sen vuoksi, että useat Varsovan kokoukseen mukaan kutsutuista 
puolueista — esim. Romanian ja Jugoslavian puolueet — asettivat 
osallistumisensa ehdoksi, ettei kokouksessa tuomittaisi mitään 
muita puolueita, neuvostorevisionistien oli pakko siirtää Kiinan 
tuomitseminen tulevaisuuteen. 

Hyvä todiste Kiinan nauttimasta lisääntyvästä kansainvälisestä 
arvonannosta on se, että sosiali-imperialistit eivät ole pystyneet 
ree aikaan yhteistä tuomitsemista edes ”veljespuolueiden” 

esken. 

He saivat kuitenkin menestyksellisestiläpilinjan, jonka mukaan ky- 

symys Euroopan ”rauhasta, yhteistyöstä ja turvallisuudesta” tulee 
olemaan Berliinin kokouksen pääteema. Kritiikkiä Tshekkoslovakian 
miehityksestä tai Neuvostoliiton varustautumisesta Euroopassa ei 
konferenssissa esiintynyt, ja konferenssin edellä Ruotsin ja Nor- 
jankin puolueet luopuivat aikaisemmasta käsityksestään, että 
Tshekkoslovakia on miehitetty maa. 

”Turvallisuuspolitiikan” saama kannatus on sosiali-imperialisteil- 
le merkittävä voitto. Tämä politiikka toimii savuverhona peittäen 
sosiali-imperialistien selvää kieltään puhuvat todelliset toimet Eu- 
roopassa: asevarustelun, joka voi merkitä vain sodan vaaran lisään- 
tymistä, kun kyseessä ovat imperialistiset maat. 

Moskovan revisionistit toimivat nyt hyvin kiihkeästi vahvistaak- 
seen rintamaa Länsi-Euroopan revisionististen puolueiden kanssa, 
ja he ovat jopa suoraan puuttuneet esim. Suomen, Espanjan ja Hol- 
lannin puolueiden asioihin. 

Päälinja, jota Moskovan revisionistit yleensä suosittelevat näille 
puolueille, on hallitusvastuuseen pyrkiminen. Ainoaksi yhteistyön 
ehdoksi esim. sosialidemokraattien kanssa asetetaan, että yhteis- 
työn pohjana on oltava ”lujat siteet sosialistiseen maailmanjärjes- 
telmään”. 

Berliinin neuvottelukokouksen koollekutsuminen on nähtävä 
tämän yleispolitiikan valossa. Sen avulla sosiali-imperialistit yrittä- 
vät tiukentaa otettaan Euroopan revisionistipuolueista. Se pyrkii 
voimistamaan propagandaa, jonka tarkoituksena on vähentää Eu- 
roopan kansojen valppautta sosiali-imperialismiin nähden. Kokous 
kutsutaan koolle myös siinä toivossa, että voitaisiin taistella Kiinan 
Kansantasavallan merkittävää kansainvälistä menestystä vastaan, 
sekä elvyttää Kiinan vastainen parjauskampanja, joka on osa sosia- 
li-imperialistien harjoittamaa Kiinan vastaista aggressiivista stra- 
tegiaa. 

Myös pohjoismaiset revisionistipuolueet, jotka osallistuvat Ber- 
liinin kokoukseen, täytyy asettaa osallistumisestaan vastuuseen. 
Ne jotka istuvat samaan pöytään Kremlin herrojen kanssa ajavat 
sosiali-imperialistien asiaa. Ne jotka istuvat samaan pöytään esim. 
valtaa pitävien tshekkiläisten ja puolalaisten revisionistipuolueiden 
johtajien kanssa protestoimatta sitä vastaan, että näiden maiden 
työväenluokkaa sorretaan sotilaiden ja poliisien väkivallan avulla, 
tukevat sitä, mitä näissä maissa tapahtuu. 

Sosiali-imperialistisen sotastrategian kehittämiseen osallistuvat 
puolueet osoittavat esiintymisellään, että nykyajan revisionistit ei- 
vät ole vain työväenluokan joukossa olevia oman porvariston asia- 
miehiä, vaan myös imperialistisen suurvallan pyrkimysten äänitor- 
via. 

Sellaiset revisionististen puolueiden neuvottelukokoukset, jol- 
laista Berliiniinkin suunnitellaan, ovat todellisuudessa jo kauan sit- 
ten lakanneet edustamasta kansainvälistä kommunistista liikettä. 
Niihin osallistuvilla puolueilla ei ole kommunismin kanssa muuta 
yhteistä kuin nimi. 

Myöskään meidän maistamme Berliinin neuvotteluihin osallistu- 
vat vale”kommunistit” eivät edusta pohjoismaiden kommunisteja. 
Pohjoismaissa edustavat todellista kommunistista liikettä nykyään 
vain marxilais-leniniläiset puolueet ja puoluetta rakentavat järjes- 
töt. Me emme kokoonnu konferenssiin istuaksemme pöytään neu- 
vostojohtajien kanssa, vaan päinvastoin lujittaaksemme taistelua 
USA:n imperialismia sekä sosiali-imperialismia vastaan. 


REVISIONISMIN VASTAINEN TAISTELU 
— JOUKKOTAISTELUN MENESTYMISEN EDELLYTYS 


Pohjoismaiden marxilais-leniniläisten puolueiden ja puoluetta ra- 
kentavien järjestöjen tärkeänä yhteisenä tehtävänä on ideologisen, 
teoreettisen ja poliittisen taistelun kehittäminen revisionismin ja 
marxismi-leninismin peruserojen selvittämiseksi. 

Koska revisionismi ei ole satunnainen ilmiö, vaan omaa aineelli- 
sen perustan, täytyy sen vaikutuksen takaisinlyömiseksi käydä jat- 
kuvaa taistelua. 

Revisionismin vastaista taistelua on käytävä paljastamalla se 
teoreettisesti ja ohjelmallisesti. Tähän työhön on paneuduttava pe- 
rusteellisesti. Mutta vaikka teoreettinen ja propagandistinen taiste- 
lu on ehdottoman välttämätöntä, se ei kuitenkaan yksin riitä. 


Revislönistelltä voidaan riistää vaikutusvalta joukkojen keskuu- 
dessa vain siten, että marxilais-leniniläiset samanaikaisesti osal- 
listuvat Joukkotaisteluun sekä kehittävät ja johtavat sitä kykyjensä 
mukaan. Jokapäiväisessä työssä työpaikoilla, työväenluokan ja 
kansan järjestöissä ja kaikkialla täytyy marxilais-leniniläisten ke- 
hittää joukkotoimintaa, joka antaa taistelutahtoisille ihmisille vaih- 
toehdon ja edistää revisionismin eristämistä. Samalla joukkojen 
käymä taistelu voi edistyä vain, jos samanaikaisesti taistellaan re- 


loon. 
olsmalden marxilais-leniniläiset puolueet ja puoluetta raken- 
tavat järjestöt perustavat revisionismin vastaisen taistelunsa pro- 
pagandistisen, teoreettisen ja joukkojen keskuudessa suoritettavan 
työn oikeaan yhdistämiseen. Ne kehittävät taktiikkansa tätä taistelua 
varten jokaisen maan erityisolosuhteiden mukaisesti. 


a Mia vastaan, sillä revisionistit hajoittavat taistelua ja johta- 
v tapp 
pi 

Revisionismin vastainen taistelu on välttämätön osa taistelussa 
sosialismin saavuttamiseksi pohjoismaissa. Vallankumous voidaan 
toteuttaa vain siellä, missä revisionistinen puolue ei ole kyllin voi- 
makas kyetäkseen estämään sen. 


